3. การประกอบธุรกิจ

บริษัทมีจุดเด่นในการดำเนินธุรกิจที่แตกต่างจากคู่แข่ง คือ

-   ทีมงานที่มีประสบการณ์และได้รับความเชื่อถือจากภาครัฐ

    บริษัทมีคณะกรรมการและผู้บริหารที่มีประสบการณ์ในอุตสาหกรรมนี้มามากกว่า 20 ปี
    และด้วยประสบการณ์และความสัมพันธ์ที่ดีของทีมงานกับหน่วยงานต่างๆของรัฐ
    ทำให้บริษัทได้รับความเชื่อถือถึงความสามารถในการทำงานให้บรรลุได้ตามเป้าหมาย
    และได้รับการยอมรับอย่างกว้างขวาง จนได้รับมอบหมายให้ทำงานหลายๆ
    โครงการอย่างต่อเนื่อง

-   การดำเนินธุรกิจที่หลากหลาย

    บริษัทดำเนินธุรกิจหลัก 2 ประเภท ได้แก่ ธุรกิจการให้บริการและธุรกิจการขาย
    โดยธุรกิจการให้บริการของบริษัทได้แก่ (1) งานด้านวิศวกรรมไฟฟ้า ประกอบด้วย
    งานระบบสายส่งไฟฟ้า งานสถานีไฟฟ้า งานระบบจำหน่าย งานระบบไฟฟ้าใต้ดิน
    งานด้านพลังงานทดแทน (2) งานระบบไฟฟ้าและเครื่องกล ประกอบด้วย
    งานระบบปรับอากาศ ระบบประปาสุขาภิบาล และงานระบบท่อรับแรงดัน (3)
    งานด้านเสาโทรคมนาคม การสื่อสาร (4)
    งานด้านการติดตั้งระบบสัญญาณสำหรับการควบคุมการเดินรถไฟ งานวางโครงข่ายไฟเบอร์
    ออฟติค สำหรับธุรกิจการขายประกอบด้วย (1)
    งานผลิตและจำหน่ายเสาโครงเหล็กพร้อมอุปกรณ์ (2) งานจำหน่ายอุปกรณ์ยึดจับ (3)
    งานจำหน่ายวัสดุก่อสร้าง รวมทั้งอุปกรณ์ไฟฟ้าทุกประเภท
    ส่งผลให้บริษัทมีรายได้จากการดำเนินธุรกิจที่หลากหลาย
    ทำให้บริษัทสามารถกระจายความเสี่ยงและลดการพึ่งพิงธุรกิจใดธุรกิจหนึ่ง ทั้งนี้
    รายได้หลักในปี 2554 มาจากงานด้านวิศวกรรมไฟฟ้าร้อยละ 46.39
    จากงานด้านพลังงานทดแทน ร้อยละ 38.16 และงานอื่น ๆ ร้อยละ 15.45

-   การเป็นผู้พัฒนาโครงการพลังงานทดแทน

    บริษัท ได้ร่วมกับพันธมิตรพัฒนาโครงการพลังงานทดแทน
    ทั้งประเภทโครงการผลิตไฟฟ้าด้วยพลังงานแสงอาทิตย์ และโครงการผลิตไฟฟ้าด้วยพลังงานลม
    มาตั้งแต่ปี 2552 ปัจจุบันนอกจากการเป็นผู้ออกแบบ จัดหา ก่อสร้าง ระบบไฟฟ้าและงานโยธา
    ในโครงการโรงไฟฟ้าทั้ง 2 ประเภท แล้ว บริษัทยังเข้าร่วมลงทุนในโรงไฟฟ้าพลังงานลม 3
    แห่ง คิดเป็นกำลังผลิตตามสัดส่วนการลงทุน 35.2 เมกกะวัตต์
    ด้วยประสบการณ์ในฐานะผู้ก่อสร้าง
    ทำให้ให้บริษัทเป็นผู้ชำนาญงานในธุรกิจโครงการพลังงานทดแทนรายแรก ๆของประเทศ
    โดยเฉพาะการผลิตไฟฟ้าด้วยพลังงานลม
    ส่วนประสบการณ์ในฐานะผู้ลงทุนและผู้ร่วมพัฒนาโครงการ
    ทำให้บริษัทได้รับผลตอบแทนในรูปกระแสเงินสดจากการปันผลที่สม่ำเสมอในระยะยาว

-   ต้นทุนที่แข่งขันได้

    บริษัทมีความได้เปรียบทางการแข่งขันเนื่องจาก

    -   บริษัทเป็นผู้ดำเนินธุรกิจให้บริการงานด้านวิศวกรรมไฟฟ้ามาอย่างยาวนาน
        จึงมีความสัมพันธ์กับลูกค้าและมีการเติบโตของรายได้อย่างต่อเนื่อง
        ส่งผลให้บริษัทมีความสัมพันธ์ที่ดีกับผู้จำหน่ายสินค้า (Supplier) เนื่องจาก
        บริษัทสั่งซื้อสินค้าในปริมาณมาก และต่อเนื่อง ดังนั้น
        ผู้จัดจำหน่ายสินค้าส่วนใหญ่จึงเสนอราคาที่สามารถแข่งขันได้ให้แก่บริษัท
        เพื่อใช้ในการเข้าประมูลงานต่างๆ

    -   บริษัทดำเนินธุรกิจวิศวกรรมไฟฟ้าครบวงจร
        ส่งผลให้บริษัทสามารถอำนวยความสะดวกในการให้บริการแก่กลุ่มลูกค้าอย่างครบถ้วน

-   เป็นบริษัทที่ขึ้นทะเบียนกับหน่วยงานราชการที่หลากหลาย

    ในการรับงานจากหน่วยงานราชการนั้น
    บริษัทจะต้องขึ้นทะเบียนกับแต่ละหน่วยงานของราชการเสียก่อน ทั้งนี้
    จากการประสบการณ์อันยาวนานและผลงานอันเป็นที่ยอมรับของบริษัท
    ได้ส่งผลให้บริษัทเป็นบริษัทที่ได้รับอนุญาตให้ขึ้นทะเบียนกับหน่วยงานราชการต่างๆ มากมาย
    อาทิเช่น กรุงเทพมหานคร การท่าเรือแห่งประเทศไทย การไฟฟ้าฝ่ายผลิต
    การไฟฟ้าส่วนภูมิภาค และการไฟฟ้านครหลวง
    ซึ่งส่งผลให้บริษัทสามารถรับงานจากหน่วยงานราชการได้หลากหลายในอนาคต

    1.  ลักษณะผลิตภัณฑ์หรือบริการ

        บริษัทสามารถแบ่งการประกอบธุรกิจออกเป็น 2 กลุ่ม ได้แก่
        ธุรกิจการให้บริการและธุรกิจงานขาย โดยมีรายละเอียดของงานในแต่ละกลุ่ม ดังนี้

        1.  ธุรกิจการให้บริการ

            ธุรกิจการให้บริการของบริษัทประกอบไปด้วยงานออกแบบ จัดหา
            และรับเหมาติดตั้งด้านวิศวกรรมไฟฟ้า งานระบบไฟฟ้าและเครื่องกล
            งานระบบท่อรับแรงดันสูง ตลอดจนถึงงานด้านเสาโทรคมนาคม
            ซึ่งสามารถแบ่งตามลักษณะงานได้ดังต่อไปนี้

            งานด้านวิศวกรรมไฟฟ้า

            บริษัทให้บริการครอบคลุมตั้งแต่งานระบบสายส่งไฟฟ้า (Transmission Line
            System) งานสถานีไฟฟ้าย่อย (Power Substation) งานระบบจำหน่าย
            (Distribution Line System) และงานระบบไฟฟ้าใต้ดิน (Underground
            Cable System) หรือกล่าวอีกนัยหนึ่งคือ บริษัทเริ่มให้บริการตั้งแต่การออกแบบ
            จัดหา ก่อสร้าง ติดตั้งงานที่เกี่ยวข้องกับระบบวิศวกรรมไฟฟ้าได้อย่างครบวงจร
            ตั้งแต่กระแสไฟฟ้าออกจากระบบผลิตกระแสไฟฟ้า หรือโรงผลิตกระแสไฟฟ้า
            ผ่านสถานีไฟฟ้าย่อย ระบบสายส่ง ระบบจำหน่ายถึงผู้ใช้ไฟที่เป็นที่อยู่อาศัย
            ธุรกิจอุตสาหกรรม หรือแหล่งชุมชน
            เรียกได้ว่าการให้บริการของบริษัทเป็นงานระบบวิศวกรรมไฟฟ้าที่ครบวงจร
            และเบ็ดเสร็จภายในบริษัทเดียว ดังแผนภาพต่อไปนี้

            []

            []

            เขื่อน/

            โรงผลิตไฟฟ้า

            ลักษณะงานออกแบบ จัดหา ก่อสร้างและติดตั้งงานวิศวกรรมไฟฟ้าทั้งหมด
            สามารถจำแนกได้เป็น

            งานออกแบบ ก่อสร้าง และติดตั้งอุปกรณ์ไฟฟ้าของระบบเฉลี่ยประมาณร้อยละ 80
            ของมูลค่างาน ส่วนที่เหลือร้อยละ 10 เป็นค่าดำเนินการ และอีกร้อยละ 10
            จะเป็นงานก่อสร้างโยธา ซึ่งบริษัทมีนโยบายว่าจ้างผู้รับเหมาช่วงในส่วนงานนี้
            เนื่องจากเป็นงานที่ใช้แรงงานค่อนข้างมาก อย่างไรก็ตาม ผู้จัดการโครงการนั้นๆ
            จะติดตามผลการดำเนินงานของผู้รับเหมาช่วงอย่างต่อเนื่องและเข้มงวด
            เพื่อให้งานเสร็จทันตารางเวลาที่ระบุไว้ในสัญญาว่าจ้าง

            ตัวอย่างลูกค้าในอดีตที่สำคัญของบริษัทในช่วง 3 ปีที่ผ่านมา (2553- 2555)
            ดังต่อไปนี้

            หน่วย: ล้านบาท

  -------------------------- ----------- ----------- -------------- ---------- ---------- -------- --------
  งานด้านวิศวกรรมไฟฟ้า                                                            รายได้               

  รายชื่อ                      ปีที่ได้รับงาน   ปีที่งานสิ้นสุด   จำนวนโครงการ   มูลค่ารวม    2553       2554     2555

  1. การไฟฟ้าส่วนภูมิภาค         2552-2556   2557        14             2,119.72   1,203.03   725.21   125.89

  2. บจก.เฟิร์ส โคราช วินด์      2553        2556        1              1,480.55   53.03      482.89   889.58

  3. บจก.โรจนะเพาเวอร์        2553-2555   2557        53             1,304.11   113.78     192.18   913.57

  4. บจก.เค.อาร์.ทู            2553        2556        1              971.06     52.24      267.62   646.69

  5. EA SOLAR CO.,LTD.       2554        2556        1              780.00     -          287.98   490.54

  6. MIT-POWER(Thailand)     2554        2556        4              418.65     -          43.98    372.45
  Limited                                                                                          

  7. Siam Solar Generation   2555        2556        1              376.20     -          -        255.85

  8. บจก.อมตะ บี กริม          2553-2554   2556        3              237.40     -          59.63    166.92

  9. TPSC (Thailand)         2553-2554   2556        2              173.09     0.09       55.36    117.64
  Co.,Ltd.                                                                                         

  10. THE CONSORTIUM OF      2552        2554        1              156.40     151.40     -        -
  GS/KOGAS/HYC/DEC(PTTLNG)                                                                         
  -------------------------- ----------- ----------- -------------- ---------- ---------- -------- --------

ที่มา: บริษัท

งานระบบไฟฟ้าและเครื่องกล

บริษัทให้บริการเริ่มตั้งแต่การออกแบบ จัดหา ก่อสร้าง
และบริการติดตั้งงานที่เกี่ยวข้องกับระบบวิศวกรรมระบบตั้งแต่ปี 2539
โดยเริ่มจากการเสนอให้บริการในระบบปรับอากาศสำหรับโรงงานอุตสาหกรรม
และขยายขอบเขตการให้บริการอย่างต่อเนื่องจนถึงปัจจุบัน
บริษัทสามารถให้บริการในงานระบบที่ครบวงจรและเบ็ดเสร็จภายในบริษัท ได้แก่

-   ระบบปรับอากาศ ประกอบด้วย

-   ระบบปรับอากาศขนาดใหญ่ (Air Conditioning System)

-   ระบบระบายอากาศ (Ventilation)

-   ระบบห้องทำความเย็น (Refrigeration)

-   ระบบห้องสะอาด (Clean Room)

-   ระบบควบคุมอุณหภูมิและความชื้น (Automatic Temperature and Humidity Control
    System)

-   ระบบอัดอากาศในบันไดหนีไฟ (Pressurized Stairs) และ

-   ระบบควบคุมปริมาณอากาศ (Variable Air Volume or VAV)

-   ระบบประปาสุขาภิบาล ประกอบด้วย

-   ระบบท่อประปา (Plumbing System)

-   ระบบท่อรับแรงดัน (High Pressure Piping)

-   ระบบผลิตไอน้ำและน้ำร้อน (Steam Boiler and Hot Water System)

-   ระบบท่อรับแรงดันสูง ประกอบด้วย

-   ระบบวางท่อไอน้ำแรงดันสูง (High Pressure Steam Piping)

    ตัวอย่างลูกค้าในอดีตที่สำคัญของบริษัทในช่วง 3 ปีที่ผ่านมา (2553 - 2555 ดังต่อไปนี้

  หน่วย: ล้านบาท

  --------------------------- ----------- ----------- -------------- --------- ------- -------- --------
  งานระบบไฟฟ้าและเครื่องกล                                                        รายได้            

  รายชื่อ                       ปีที่ได้รับงาน   ปีที่งานสิ้นสุด   จำนวนโครงการ   มูลค่ารวม   2553    2554     2555

  1. IRPC Public Company      2554        2556        3              262.77    -       156.24   77.68
  Limited.                                                                                      

  2. บจก.ดั๊บเบิล เอ สเปเชียลตี้    2555        2556        1              113.75    -       -        112.74
  มิเนอรัล                                                                                        

  3. Thai Lube Base Public    2553        2554        1              32.03     25.28   6.75     -
  Co.,Ltd.                                                                                      

  4. บมจ.โกลว์ พลังงาน          2555        2556        1              38.55     -       -        25.46

  5. บมจ.ไฮโดรเท็ค             2553        2555        1              23.55     -       22.40    1.15

  6. บจก.พีทีที ยูทิลิตี้             2554        2555        1              7.80      11.42   5.40     0.73

  7. PTT CHEMICAL Public      2554        2554        1              12.61     -       12.61    -
  Co.,Ltd.                                                                                      

  8.                          2552-2554   2556        4              8.58      4.31    3.02     2.52
  การไฟฟ้าฝ่ายผลิตแห่งประเทศไทย                                                                     

  9. PTT Public Company       2553        2554        1              7.33      6.08    1.25     -
  Limited                                                                                       

  10. ธนาคารไทยพาณิชย์          2553-2554   2555        2              3.93      3.26    1.28     1.41
  --------------------------- ----------- ----------- -------------- --------- ------- -------- --------

ที่มา: บริษัท

งานด้านเสาโทรคมนาคมและระบบสัญญาณ

-   ติดตั้งเสาโทรคมนาคมและวิทยุสื่อสาร (Telecommunication and Radio
    Communication)

    เนื่องจากที่ผ่านมา ภาวะอุตสาหกรรมด้านโทรคมนาคมมีการขยายตัวอย่างต่อเนื่อง
    ตามการขยายตัวของเศรษฐกิจและการเปลี่ยนแปลงของเทคโนโลยี
    กอปรกับพื้นฐานงานด้านเสาโทรคมนาคมส่วนใหญ่ตั้งอยู่บนพื้นฐานเดียวกับวิศวกรรมไฟฟ้า
    อีกทั้งบริษัทมีโรงงานผลิตเสาโครงเหล็กและหน่วยงานออกแบบเสาโครงเหล็กชนิด Made to
    Order เป็นของตนเอง บริษัทจึงสามารถขยายส่วนงานด้านเสาโทรคมนาคมโดยเริ่มตั้งแต่ปี
    2544 เป็นต้นมา ทั้งนี้ บริษัทให้บริการเริ่มตั้งแต่การออกแบบ จัดหา
    และบริการติดตั้งงานในธุรกิจเสาโทรคมนาคม
    รวมทั้งผลิตเสาโทรคมนาคมให้แก่ผู้ให้บริการโทรศัพท์เคลื่อนที่ (Operator)
    และผู้ที่ชนะการประมูลจากผู้ให้บริการโทรศัพท์เคลื่อนที่อีกทอดหนึ่ง
    ซึ่งลักษณะและคุณสมบัติของเสาโทรคมนาคมของผู้ให้บริการโทรศัพท์เคลื่อนที่แต่ละรายจะมีความแตกต่างกัน
    และขึ้นอยู่กับสภาพภูมิศาสตร์ของสถานที่ตั้งเป็นองค์ประกอบด้วยเช่นกัน อย่างไรก็ตาม
    นับตั้งแต่ปี 2548 เป็นต้นมา บริษัทเปลี่ยนแปลงนโยบายการดำเนินธุรกิจ
    โดยลดสัดส่วนงานให้บริการและเน้นการขายเสาโทรคมนาคมให้แก่ผู้ให้บริการโทรศัพท์เคลื่อนที่
    (Operator) หรือผู้ที่ชนะการประมูลจากผู้ให้บริการโทรศัพท์เคลื่อนที่อีกทอดหนึ่งมากขึ้น
    เพื่อลดภาระการให้บริการ
    ทำให้สัดส่วนรายได้จากการให้บริการติดตั้งเสาโทรคมนาคมของบริษัทลดลงอย่างต่อเนื่อง

-   ระบบเชื่อมโยงเครือข่ายเคเบิ้ลใยแก้ว (Optical Fiber)

    นอกจากนี้ ในงานด้าน โทรคมนาคม
    บริษัทยังให้บริการด้านการวางสายเคเบิ้ลใยแก้วให้แก่หน่วยงานภาครัฐ เช่น บริษัท กสท
    โทรคมนาคม จำกัด (มหาชน) บริษัท ที โอ ที จำกัด (มหาชน)
    โดยบริษัทเริ่มเข้าสู่ตลาดตั้งแต่ ปี 2550 ในฐานะผู้รับเหมาช่วง
    ซึ่งการรับงานประเภทนี้มีการเติบโตเพิ่มขึ้นตามลำดับ

-   ระบบอาณัติสัญญาณ

  บริษัทให้บริการ ออกแบบ ติดตั้ง และทดสอบระบบสื่อสารสัญญาณระบุตำแหน่งการเดินรถของรถไฟ
  โดยวางอุปกรณ์ตรวจจับ
  และเชื่อมต่ออุปกรณ์จับสัญญาณเข้ากับอุปกรณ์หลักเพื่อแสดงสถานะส่งกลับไปที่สถานีรถไฟ
  และศูนย์กลางควบคุมการเดินรถ

ตัวอย่างลูกค้าในอดีตที่สำคัญของบริษัทในช่วง 3 ปีที่ผ่านมา (2553 - 2555)ดังต่อไปนี้

หน่วย : ล้านบาท

  --------------------------------------- ----------- ----------- -------------- --------- ------- ------- --------
  งานด้านเสาโทรคมนาคม                                                                       รายได้           

  รายชื่อ                                   ปีที่ได้รับงาน   ปีที่งานสิ้นสุด   จำนวนโครงการ   มูลค่ารวม   2553    2554    2555

  1. บมจ.ทีโอที                             2551-2555   2557        15             214.08    88.67   41.00   52.05

  2. บมจ.จัสมิน เทเลคอม ซิสเต็มส์              2551-2553   2556        3              119.45    15.58   73.70   14.25

  3. บมจ.ช.การช่าง                         2554        2556        1              34.00     -       -       27.30

  4. บมจ.กสท.โทรคมนาคม                    2552        2556        2              2.38      9.61    -       0.05

  5.กรมสื่อสารและเทคโนโลยีสารสนเทศกองทัพเรือ   2553        2554        2              16.96     6.75    2.48    -

  6. MCConnell Dowell Constrectors Ltd.   2553        2554        1              0.77      4.76    0.77    -

  7. ศูนย์เทคโนโลยีสารสนเทศฯ                 2552        2556        1              8.06      5.49    -       (0.04)

  8. บจก.วินด์ เอนเนอร์ยี่ โฮลดิ้ง               2555        2556        1              0.58      3.99    0.41    0.05

  9. หจก.อาร์ แอนด์ เอ คอนซลแท้นส์            2554        2555        1              3.85      -       0.79    3.06

  10. สนง.คณะกรรมการโทรคมนาคมแห่งชาติ       2553        2554        1              2.52      1.54    0.98    -
  --------------------------------------- ----------- ----------- -------------- --------- ------- ------- --------

ที่มา: บริษัท

งานด้านอนุรักษ์พลังงาน

ตั้งแต่ปี 2546 บริษัทได้ขึ้นทะเบียนเป็นที่ปรึกษาด้านการอนุรักษ์พลังงานกับ
กรมพัฒนาพลังงานทดแทนและอนุรักษ์พลังงาน โดยล่าสุด
บริษัทได้เข้าร่วมโครงการประหยัดพลังงานของรัฐบาล โดยทำหน้าที่ศึกษา วางแผน ติดตั้ง ออกแบบ
ในการประหยัดพลังงานให้แก่หน่วยงานราชการ และโรงงานอุตสาหกรรมขนาดใหญ่

1.  ธุรกิจงานขาย

    งานผลิตและจำหน่ายเสาโครงเหล็ก

    บริษัทได้เปิดโรงงานผลิตเสาโครงเหล็กในปี 2537 ที่ อ. หนองม่วง จ. ลพบุรี
    โดยมีวัตถุประสงค์เริ่มแรกเพื่อผลิต Hardware ใช้ในระบบจำหน่ายไฟฟ้า
    และต่อมาได้ผลิตเสาโครงเหล็กเพื่อใช้ในงานวิศวกรรมไฟฟ้า ได้แก่ ระบบสายส่ง
    ระบบจำหน่าย และสถานีไฟฟ้าย่อย ซึ่งมีงานบางส่วนที่ต้องใช้เสาโครงเหล็กเป็นส่วนประกอบ
    โดยวิศวกรจะเป็นผู้ออกแบบ ควบคุมการผลิต และสุ่มตรวจสอบชิ้นงาน และต่อมาในปี 2544
    เมื่อบริษัทได้ขยายงานด้านเสาโทรคมนาคม โรงงานได้เพิ่มสายการผลิตเสาโทรคมนาคม
    และเสาวิทยุสื่อสาร
    ซึ่งใช้หลักพื้นฐานการผลิตที่คล้ายคลึงกับเสาโครงเหล็กที่ใช้ในงานวิศวกรรมไฟฟ้า
    โดยวิศวกรในฝ่ายออกแบบจะเป็นผู้ออกแบบ คำนวณตามหลักกลศาสตร์ เพื่อให้ได้คุณสมบัติ
    ขนาด และรูปแบบของงานเสาโทรคมนาคม
    และเสาวิทยุสื่อสารตรงตามความต้องการของลูกค้า หรือโครงการนั้นๆ ในปี 2546
    บริษัทได้ขยายฐานลูกค้าในกลุ่มเสาโครงเหล็กไปสู่กลุ่มลูกค้าโฆษณากลางแจ้ง (Bill Board)
    โดยรับทำป้ายโฆษณาที่ใช้เสาโครงเหล็กขนาดใหญ่ นอกจากนี้ในปี 2550
    บริษัทได้เริ่มผลิตเสาโครงเหล็กสำหรับสายส่งไฟฟ้าแรงดัน 115 เควี
    จำหน่ายให้แก่การไฟฟ้าส่วนภูมิภาค
    เป็นการขยายตลาดการผลิตและจำหน่ายเสาโครงเหล็กอีกช่องทางหนึ่ง ทั้งนี้ ณ ปัจจุบัน
    บริษัทสามารถให้บริการเสาโครงเหล็กครอบคลุมประเภทต่าง ๆ ดังต่อไปนี้

-   เสาโทรคมนาคม มี 2 ประเภทคือ

-   Self Support Tower เป็นเสาโครงเหล็กชุบสังกะสี ระดับความสูง 35-100 เมตร
    ซึ่งเหมาะกับพื้นที่ติดตั้งเสาโทรคมนาคมที่มีพื้นที่จำกัด

-   Guyed Mast Tower เป็นเสาโครงเหล็กชุบสังกะสี ระดับความสูง 16-80 เมตร
    ที่เหมาะกับพื้นที่ติดตั้งเสาโทรคมนาคมที่มีบริเวณกว้าง
    เนื่องจากต้องใช้ลวดเหล็กตีเกลียวยึดเสา Guyed อีกทอดหนึ่ง

    งานในส่วนนี้จะมีทั้งส่วนที่ใช้ในงานโครงการ
    และลูกค้าสั่งซื้อเฉพาะเสาโทรคมนาคมกับทางบริษัท ลูกค้าที่สำคัญของงานในส่วนนี้ได้แก่
    SIEMENS MOTOROLA UCOM (ใช้เครือข่ายของ DTAC) บจก. หัวเหว่ย เทคโนโลยี
    ประเทศไทย True Move บมจ. กสท. โทรคมนาคม บมจ.ทีโอที บจก. อัลคาเทล เป็นต้น

-   เสาโครงเหล็กสำหรับงานระบบจำหน่าย ระบบสายส่งไฟฟ้า และสถานีไฟฟ้าย่อย ทั้งนี้
    ชิ้นงานในส่วนนี้จะมีการออกแบบตามความต้องการของแต่ละโครงการ (Made-to-Order)

-   เสาโครงเหล็กสำหรับป้ายโฆษณาขนาดใหญ่ ที่มีความสูงตั้งแต่ 10-30 เมตร
    เป็นงานที่ต้องใช้ความชำนาญในการออกแบบและผลิตโครงสร้างเหล็ก ซึ่งลูกค้าในส่วนนี้ได้แก่
    บมจ. มาสเตอร์ แอด และบริษัทโฆษณาต่างๆ

    ทั้งนี้ ณ ปัจจุบัน บริษัทมีกำลังการผลิตเสาโครงเหล็ก 16,000 ตันต่อปี
    และบริษัทได้รับบัตรส่งเสริมการลงทุนจากคณะกรรมการส่งเสริมการลงทุน (BOI)
    สำหรับส่วนต่อขยายของโรงงานในส่วนของบ่อชุบสังกะสี โดย ณ วันที่ 31 ธันวาคม 2555
    บริษัทได้รับยกเว้นภาษีเงินได้นิติบุคคลจำนวน 119.90 ล้านบาท ใช้สิทธิแล้ว 62.64 ล้านบาท
    คงเหลือวงเงินที่ยังไม่ได้ใช้สิทธิ 57.26 ล้านบาท มีกำหนดวันสิ้นสุดการใช้สิทธิในวันที่ 23
    เมษายน 2558

    ตัวอย่างลูกค้าในอดีตที่สำคัญของบริษัทในช่วง 3 ปีที่ผ่านมา (2553- 2555) ดังต่อไปนี้

    หน่วย : ล้านบาท

  ------------------------------- ----------- ----------- --------- ------- ------- --------
  งานผลิตและจำหน่ายเสาโครงเหล็ก                                        รายได้           

  รายชื่อ                           ปีที่ได้รับงาน   ปีที่งานสิ้นสุด   มูลค่ารวม   2553    2554    2555

  1. Baran Raviv                  2549        2556        199.38    12.93   28.93   157.52
  Telecom(Thailand)Ltd                                                              

  2. บจก.ไวร์เออ แอนด์ ไวร์เลส       2551        2556        145.13    10.22   4.94    129.97

  3. บมจ.คอมมิวนิเคชั่น แอนด์ ซิสเต็มส์   2553        2556        104.99    8.75    17.30   78.94
  โซลูชั่น                                                                             

  4. บจก.บีบี เทคโนโลยี่ (บจก.ยูไนเต็ด  2548-2552   2556        101.29    8.46    38.71   54.12
  เทเลคอม)                                                                          

  5. บมจ.จักรวาลคอมมิวนิเคชั่น ซิสเท็ม   2553        2554        74.36     48.67   25.69   -

  6. การไฟฟ้าฝ่ายผลิตแห่งประเทศไทย    2552        2553        15.80     15.80   -       -

  7. INTHAVONG INFRASTRUCTURE     2552        2553        4.50      -       4.50    -
  CONSTRUCTION CO.,LTD.                                                             

  8. บจก.เอวิเอ แซทคอม             2548-2552   2556        4.24      1.29    0.87    2.08

  9. กิจการร่วมค้า ดาวน์เนอร์ ซีเอสเอส  2551        2553        4.04      4.04    -       -

  10. บจก.เอวิเอ ซิสเต็ม ( บจก.เอแพค 2551        2553        1.29      1.29    -       -
  โซลูชั่น)                                                                            
  ------------------------------- ----------- ----------- --------- ------- ------- --------

ที่มา: บริษัท

การจำหน่ายอุปกรณ์ไฟฟ้า

บริษัทดำเนินธุรกิจจัดจำหน่ายอุปกรณ์ไฟฟ้าสำหรับระบบจำหน่าย ระบบสายส่ง และสถานีไฟฟ้าย่อย
รวมถึงหม้อแปลงไฟฟ้ากำลัง และอุปกรณ์ไฟฟ้ามาตรฐานทุกประเภท ซึ่งบริษัทเป็นผู้จัดหา
และจำหน่ายอุปกรณ์ยึดจับหัวเสาซึ่งบริษัทเป็นผู้ผลิต
ให้แก่ลูกค้าที่เป็นเจ้าของโครงการหรือผู้ได้รับคัดเลือกในโครงการต่างๆ ทั้งนี้ ณ ปัจจุบัน
บริษัทได้เริ่มดำเนินการจัดจำหน่ายอุปกรณ์ไฟฟ้าพร้อมกับการจำหน่ายเสาโครงเหล็กของบริษัท
เพื่ออำนวยความสะดวกให้แก่ลูกค้า ซึ่งได้รับการตอบรับเป็นอย่างดี

การจำหน่ายอุปกรณ์ก่อสร้าง

บริษัท เป็นตัวแทนจำหน่ายวัสดุอุปกรณ์ก่อสร้าง จำพวก ปูนซิเมนต์ คอนกรีตสำเร็จรูป สี อิฐ

ทนไฟ พร้อมทั้งเป็นผู้จำหน่ายเหล็กเส้น เหล็กรูปพรรณสำหรับงานก่อสร้างทุกประเภท
โดยมีเป้าหมายการตลาดทั้งผู้รับเหมารายย่อย ร้านค้าวัสดุก่อสร้าง และพันธมิตรทางธุรกิจ

3.2 การตลาดและภาวการณ์แข่งขัน

3.2.1 กลยุทธ์การแข่งขัน

  บริษัทกำหนดกลยุทธ์การแข่งขันและนโยบายการดำเนินธุรกิจโดยมุ่งเน้นความสามารถในการรักษาสัดส่วนการตลาด
  อีกทั้งเสริมสร้างความสามารถในการแข่งขันในระยะยาว
  โดยมีกลยุทธ์การแข่งขันและนโยบายการดำเนินธุรกิจของบริษัท ดังนี้

  1. ความสัมพันธ์ที่ดีกับผู้จำหน่ายสินค้า (Supplier)

  จากการสั่งซื้อสินค้าในปริมาณมาก และต่อเนื่อง ประกอบกับ ความน่าเชื่อถือของบริษัท
  จากการชำระเงินตรงตามกำหนดเวลาเสมอ
  ผู้จัดจำหน่ายสินค้าส่วนใหญ่จึงเสนอราคาที่สามารถแข่งขันได้ให้แก่บริษัท
  เพื่อใช้สำหรับในการเข้าประมูลงานต่างๆ

  2. การส่งมอบงานคุณภาพ และงานเสร็จตรงตามเวลา

  นโยบายหลักในการดำเนินงานของบริษัท คือ
  การดำเนินงานเพื่อให้ได้ผลงานที่มีคุณภาพดีที่สุดสำหรับลูกค้า
  และทำงานให้แล้วเสร็จเพื่อส่งมอบแก่ลูกค้าได้ตามกำหนดการ
  รวมถึงการให้บริการเพื่อสร้างความพึงพอใจให้กับลูกค้า ทั้งนี้
  เพื่อให้ลูกค้าเกิดความไว้วางใจและกลับมาใช้บริการของบริษัทหรือแนะนำบริษัทต่อไปยังลูกค้ารายอื่น

  3. การร่วมงานกับพันธมิตรทางการค้า

  การร่วมมือกับพันธมิตรทางการค้าเป็นอีกปัจจัยหนึ่งในการแข่งขันกับบริษัทรับเหมาก่อสร้างขนาดใหญ่
  ทั้งในประเทศและต่างประเทศ บริษัทจึงได้ร่วมกับบริษัทพันธมิตรในการเข้าประมูลงานขนาดใหญ่
  ทั้งนี้ เพื่อจะได้รับการถ่ายทอดความรู้ความชำนาญ เทคโนโลยีที่ทันสมัย
  รวมถึงระบบการบริหารโครงการขนาดใหญ่
  ซึ่งทำให้บริษัทมีศักยภาพและประสบการณ์เพียงพอในการเข้าประมูลโครงการขนาดใหญ่

  ทั้งนี้การร่วมมือกับพันธมิตรในปัจจุบันได้ขยายขอบเขตไปสู่การร่วมพัฒนาโครงการประเภทต่างๆ
  ซึ่งจะทำให้บริษัทสามารถขยายช่องทางการตลาดในอนาคต ตัวอย่างเช่น
  โครงการผลิตกระแสไฟฟ้าด้วยพลังงานลม

3.2.2 กลุ่มลูกค้าเป้าหมาย การจำหน่าย และช่องทางการจำหน่าย

สำหรับธุรกิจการให้บริการของบริษัท สามารถแบ่งลักษณะลูกค้าได้เป็น 2 ประเภท คือ 1)
ลูกค้าภาคเอกชน ได้แก่ โรงงานอุตสาหกรรม ผู้ผลิตไฟฟ้าอิสระทั้ง IPP และ SPP
นิคมอุตสาหกรรม และผู้ให้บริการโทรศัพท์เคลื่อนที่ เป็นต้น 2) ลูกค้าภาครัฐ ได้แก่
หน่วยงานราชการและองค์กรรัฐวิสาหกิจ โดยมีสัดส่วนมูลค่าการให้บริการสำหรับระยะเวลา 3
ปีที่ผ่านมา ดังนี้

  หน่วย : ล้านบาท

  ---------- ---------- --------- ---------- --------- ---------- ---------
  ประเภท     ปี 2553               ปี 2554               ปี 2555     

             มูลค่า       %         มูลค่า       %         มูลค่า       %

  ภาคเอกชน   771.46     36.15     2,150.87   72.64     4,709.82   95.01

  ภาครัฐ      1,362.88   63.85     810.28     27.36     247.61     4.99

  รวม        2,134.34   100.00    2,961.14   100.00    4,957.43   100.00
  ---------- ---------- --------- ---------- --------- ---------- ---------

ที่มา: บริษัท

บริษัทมีนโยบายในการบริหารรายได้งานบริการให้มาจากภาครัฐและภาคเอกชนในสัดส่วนที่ใกล้เคียงกัน
เพื่อลดความเสี่ยงจากการพึ่งพิงกลุ่มลูกค้าและเพื่อรักษาระดับอัตราการเติบโตของรายได้งานบริการของกิจการและระดับอัตรากำไรที่เหมาะสม
ในปี 2554 สัดส่วนของรายได้งานบริการของภาคเอกชนและภาครัฐเท่ากับร้อยละ 27.36
และร้อยละ 72.64 ตามลำดับ
โดยสัดส่วนของรายได้งานบริการในภาคเอกชนเพิ่มขึ้นจากงานก่อสร้างสถานีไฟฟ้าที่ประมูลได้ช่วงปลายปี
2553 รวมถึงการเข้าเริ่มงานพลังงานทดแทนในช่วงไตรมาส 3 ปี 2554

สำหรับปี 2555 รายได้งานบริการของภาคเอกชนเพิ่มขึ้นเป็นร้อยละ 95.01
เนื่องจากงานโครงการที่เกี่ยวข้องกับพลังงานทดแทน คือ พลังงานลม และพลังงานแสงอาทิตย์

  หน่วย : ล้านบาท

  ----------- ---------- --------- ---------- --------- ---------- ---------
  ประเภท      ปี 2553               ปี 2554               ปี 2555     

              มูลค่า       %         มูลค่า       %         มูลค่า       %

  รับงานตรง    1,963.86   92.01     2,856.03   96.45     4,789.35   96.61

  รับเหมาช่วง   170.48     7.99      105.11     3.55      168.08     3.39

  รวม         2,134.34   100.00    2,961.14   100.00    4,957.43   100.00
  ----------- ---------- --------- ---------- --------- ---------- ---------

ที่มา: บริษัท

ในส่วนประเภทของการรับงานของบริษัทมีทั้งการเป็นผู้รับเหมาโดยตรงจากผู้ว่าจ้างและผ่านการรับเหมาช่วง
ในปี 2554 บริษัทมีสัดส่วนการรับงานตรงที่สูงซึ่งเท่ากับร้อยละ 96 ของมูลค่างานบริการรวม
เพิ่มขึ้นจากปี 2553 ซึ่งเท่ากับร้อยละ 92 เนื่องจากจากการรับงานตรงในงานพลังงานทดแทน
และงานสถานีไฟฟ้าย่อย

สำหรับปี 2555 บริษัทมีสัดส่วนการรับงานตรงเท่ากับร้อยละ 96 เท่ากับปี 2554
จากการรับงานตรงในงานพลังงานทดแทน และงานสถานีไฟฟ้าย่อยเช่นกัน

ปี 2553 นั้น บริษัทได้เข้าร่วมการประมูลประมาณ 127 โครงการ มูลค่าโครงการรวม 13,343
ล้านบาท โดยในจำนวนนี้บริษัทชนะการประมูลทั้งสิ้น 67 โครงการ คิดเป็นมูลค่างานรวม 1,100
ล้านบาท คิดเป็นสัดส่วนร้อยละ 8.24 ของมูลค่ารวมของงานทั้งหมดที่ยื่นประมูล

  ปี 2554 นั้นบริษัทได้ด้เข้าร่วมการประมูลประมาณ 115 โครงการ มูลค่าโครงการรวม 9,070
  ล้านบาท โดยในจำนวนนี้บริษัทชนะการประมูลทั้งสิ้น 82 โครงการ คิดเป็นมูลค่างานรวม
  6,312.33 ล้านบาท คิดเป็นสัดส่วนร้อยละ69.59 ของมูลค่ารวมของงานทั้งหมดที่ยื่นประมูล

  สำหรับปี 2555 นั้นบริษัทได้เข้าร่วมการประมูลประมาณ 170 โครงการ มูลค่าโครงการรวม
  6,847.41ล้านบาท โดยในจำนวนนี้บริษัทชนะการประมูลทั้งสิ้น 129 โครงการ
  คิดเป็นมูลค่างานรวม 2,048.42 ล้านบาท คิดเป็นสัดส่วนร้อยละ 29.92
  ของมูลค่ารวมของงานทั้งหมดที่ยื่นประมูล

3.2.3 ภาวะอุตสาหกรรมและการแข่งขัน

  เศรษฐกิจไทยปี 2555 และแนวโน้มปี 2556

  จากข้อมูลของสภาพัฒนาการเศรษฐกิจและสังคมแห่งชาติ ประเมินว่าเศรษฐกิจไทยทั้งปี 2555
  ขยายตัวร้อยละ 6.4 จากการขยายตัวของภาคอุตสาหกรรมการผลิต ธุรกิจโรงแรมและภัตตาคาร
  การก่อสร้าง การขยายตัวของภาคครัวเรือน และการลงทุนของภาครัฐและเอกชน
  ส่วนอัตราเงินเฟ้อทั่วไปอยู่ที่ร้อยละ 3.0 และมีการเกินดุลบัญชีเดินสะพัดร้อยละ 0.7 ของ GDP
  โดยภาพรวมความเปลี่ยนแปลงของเศรษฐกิจในไตรมาส 4 และทั้งปี 2555 เป็นดังนี้

  (1) การใช้จ่ายภาคครัวเรือน หลังปรับปัจจัยฤดูกาลแล้ว ขยายตัวจากไตรมาสสามร้อยละ 2.6
  และเมื่อเทียบกับ ช่วงเดียวกันของปีก่อน ขยายตัวร้อยละ 12.2
  โดยมีปัจจัยสนับสนุนจากมาตรการคืนภาษีรถยนต์คันแรก  การปรับตัวดีขึ้นของรายได้ภาคครัวเรือน
  และเงินเฟ้อและอัตราดอกเบี้ยที่ยังอยู่ในระดับต่ำเป็นสำคัญ โดย
  ยอดจำหน่ายรถยนต์นั่งในไตรมาสนี้ขยายตัวสูงถึงร้อยละ 312.9
  ดัชนีความเชื่อมั่นผู้บริโภคอยู่ที่ระดับ 79.0 ปรับตัวดีขึ้นจากระดับ 77.7 ในไตรมาสก่อน ทั้งปี
  2555 การใช้จ่ายภาคครัวเรือนขยายตัวร้อยละ 6.6

  (2) การลงทุนรวม ขยายตัวร้อยละ 23.5 เทียบกับการขยายตัวร้อยละ 15.5 ในไตรมาสก่อน
  จากการการลงทุนอย่างต่อเนื่องจากทั้งภาครัฐและภาคเอกชน
  โดยการลงทุนภาคเอกชนขยายตัวร้อยละ 21.7 ตาม
  การเพิ่มการลงทุนในเครื่องมือเครื่องจักรและการก่อสร้าง ส่วนการลงทุนภาครัฐขยายตัวร้อยละ
  31.1 ขยายตัวทั้งการก่อสร้างและเครื่องจักรและอุปกรณ์
  เนื่องจากรัฐบาลได้เร่งรัดการเบิกจ่ายงบลงทุน
   ประกอบกับมีการนำเข้าเครื่องบินของบริษัทการบินไทย จำกัด (มหาชน) จำนวน 4 ลำ มูลค่า
  23,808 ล้านบาท ทั้งปี 2555  การลงทุนรวมขยายตัวร้อยละ 13.3

  (3) การส่งออกสินค้าในรูปดอลลาร์ สรอ. มีมูลค่า 56,415 ล้านดอลลาร์ สรอ. (1,730,823
  ล้านบาท) ขยายตัวร้อยละ 18.2 เทียบกับการหดตัวร้อยละ 3.0 ในไตรมาสก่อนหน้า
  โดยปริมาณการส่งออกหลังปรับปัจจัยฤดูกาลแล้วขยายตัวจากไตรมาสที่สามร้อยละ 3.3
  แสดงให้เห็นถึงการฟื้นตัวจากภาวะความซบเซา ของเศรษฐกิจโลกอย่างชัดเจน
  การส่งออกสินค้าอุตสาหกรรมขยายตัวร้อยละ 25.4 โดยเฉพาะยานยนต์  (ร้อยละ 77.0)
  เครื่องใช้ไฟฟ้า (ร้อยละ 35.2) และอิเล็กทรอนิกส์ (ร้อยละ 34.4) ตลาดส่งออกขยายตัว
  ในทุกตลาด เช่น สหรัฐอเมริกา (ร้อยละ 14.3) สหภาพยุโรป (ร้อยละ 13.4) อาเซียน
  (ร้อยละ 15.2) ญี่ปุ่น  (ร้อยละ 9.0) ออสเตรเลีย (ร้อยละ 64.9) และจีน (ร้อยละ 9.9)
  ทั้งปี 2555  การส่งออกสินค้าขยายตัวร้อยละ 3.2

  (4) ภาคอุตสาหกรรม ขยายตัวร้อยละ 37.4 เทียบกับการหดตัวร้อยละ 1.1 ในไตรมาสก่อน
  โดยดัชนีผลผลิตอุตสาหกรรมขยายตัวสูงถึงร้อยละ 44.0
  ส่วนหนึ่งเป็นผลมาจากฐานที่ต่ำในช่วงเดียวกันของปีก่อนหน้า
  และการผลิตรถยนต์ที่สูงเกินคาดการณ์ รวมทั้งการฟื้นตัวของอุตสาหกรรมฮาร์ดดิสก์ไดร์ฟ
  ชิ้นส่วนอิเล็กทรอนิกส์ และแผงวงจรไฟฟ้า สอดคล้องกับอัตราการใช้กำลังการผลิตที่เพิ่มขึ้น ทั้งปี
  2555  ภาคอุตสาหกรรมขยายตัวร้อยละ 7.0

  (5) ภาคเกษตรกรรม ขยายตัวร้อยละ 0.8 ชะลอตัวจากร้อยละ 8.3 ในไตรมาสก่อน
  ตามการชะลอตัวของผลผลิตข้าวเปลือกนาปี ในขณะที่ผลผลิตยางพารา อ้อย
  และปศุสัตว์ยังขยายตัวได้ดี อย่างไรก็ตาม ราคาสินค้าเกษตรสำคัญลดลงต่อเนื่อง
  โดยเฉพาะราคาปาล์มน้ำมัน และยางพารา เนื่องจากปริมาณสินค้าคงคลังสูง
  และตลาดโลกยังอยู่ในภาวะซบเซา ส่งผลให้รายได้เกษตรกรลดลงร้อยละ 3.0 ทั้งปี 2555
   ภาคเกษตรขยายตัวร้อยละ 3.1

  (6) สาขาโรงแรมและภัตตาคาร ขยายตัวร้อยละ 25.4 เร่งขึ้นจากร้อยละ 7.0
  ในไตรมาสก่อน ตามจำนวนนักท่องเที่ยวที่สูงเป็นประวัติการณ์ถึง 6.3 ล้านคน หรือเพิ่มขึ้นร้อยละ
  39.3 ทั้งปี 2555  สาขาโรงแรมและภัตตาคารขยายตัวร้อยละ 11.5
  มีจำนวนนักท่องเที่ยวต่างชาติรวม 22.3 ล้านคน เพิ่มขึ้นร้อยละ 16.0

  (7) ภาคการก่อสร้าง ขยายตัวร้อยละ 14.1 เร่งตัวขึ้นจากร้อยละ 9.8 ในไตรมาสก่อน
  เป็นผลมาจากการขยายตัวของการก่อสร้างภาครัฐและการก่อสร้างภาคเอกชน
  ที่ขยายตัวสูงร้อยละ 27.1 และ 10.6 ตามลำดับ
  สอดคล้องกับปริมาณการจำหน่ายปูนซีเมนต์และผลิตภัณฑ์เหล็กที่เพิ่มขึ้น ทั้งปี 2555
   ภาคการก่อสร้างขยายตัวร้อยละ 7.8

  (8) ภาคการค้าส่งค้าปลีก ขยายตัวร้อยละ 7.6 เร่งตัวขึ้นจากร้อยละ 4.0 ในไตรมาสก่อน
  เป็นผลมาจากฐานที่ต่ำในช่วงอุทกภัยปี 2554 และการขยายตัวสูงของการใช้จ่ายภาคครัวเรือน
  โดยขยายตัวเพิ่มขึ้นในทุกหมวดสินค้า โดยเฉพาะยานยนต์ การก่อสร้าง อาหาร และเชื้อเพลิง
  ที่มีปัจจัยสนับสนุนจากการปรับตัวดีขึ้นของความเชื่อมั่นของผู้บริโภค ตลาดแรงงานที่อยู่ในเกณฑ์ดี
  มาตรการกระตุ้นเศรษฐกิจของภาครัฐ รวมทั้งดอกเบี้ยและอัตราเงินเฟ้อที่อยู่ในเกณฑ์ต่ำ ทั้งปี
  2555  ภาคการค้าส่งค้าปลีกขยายตัวร้อยละ 5.2

  สำหรับเศรษฐกิจไทยในปี 2556 เศรษฐกิจไทยในปี 2556
  ยังมีแนวโน้มที่จะขยายตัวในเกณฑ์ดีแม้ว่าจะชะลอตัวลงจากการขยายตัวสูงในปี 2555
  อุปสงค์ภาคต่างประเทศมีบทบาทในการขับเคลื่อนเศรษฐกิจมากขึ้น
  ในขณะที่อุปสงค์ในประเทศมีแนวโน้มชะลอตัวลงตามการลดลงของแรงส่งจากมาตรการกระตุ้นเศรษฐกิจระยะสั้นและแรงส่งจากรายจ่ายเพื่อการฟื้นฟูและบูรณะประเทศ
  เสถียรภาพทางเศรษฐกิจยังอยู่ในเกณฑ์ดีทั้งด้านเสถียรภาพราคาและดุลบัญชีเดินสะพัด
  อย่างไรก็ตามค่าเงินบาทยังอยู่ภายใต้แรงกดดันของการแข็งค่าอย่างต่อเนื่อง

  ในปี 2555
  แรงขับเคลื่อนจากการส่งออกสุทธิอยู่ในเกณฑ์ต่ำเนื่องจากการผลิตและการส่งออกภาคอุตสาหกรรมได้รับผลกระทบจากภาวะ
  น้ำท่วม รวมทั้งได้รับผลกระทบซ้ำเติมจากปัญหาการชะลอตัวของเศรษฐกิจโลก
  ในขณะที่การนำเข้าเร่งตัวขึ้นตามความต้องการนำเข้าสินค้าเพื่อทดแทนความเสียหายจากภาวะอุทกภัยและการนำเข้าสินค้าทุนเพื่อฟื้นฟูภาคการผลิตและการบูรณะประเทศ
  สถานการณ์ดังกล่าวทำให้แรงขับเคลื่อนทางเศรษฐกิจจากการส่งออกสุทธิลดลง อย่างไรก็ตาม
  การฟื้นตัวของกำลังการผลิตภาคอุตสาหกรรม การปรับตัวดีขึ้นของเศรษฐกิจโลก
  และการลดลงของความต้องการนำเข้าเพื่อฟื้นฟูบูรณะประเทศคาดว่าจะทำให้การส่งออกสุทธิมีบทบาทในการขับเคลื่อนเศรษฐกิจไทยในปี
  2556 ได้มากขึ้น

  อย่างไรก็ตาม แรงขับเคลื่อนจากอุปสงค์ในประเทศในปี 2556 มีแนวโน้มลดลง
  อุปสงค์ในประเทศมีบทบาทสูงในการขับเคลื่อนการขยายตัวทางเศรษฐกิจในปี 2555
  โดยเฉพาะการขยายตัวของการบริโภคภาคเอกชนที่ได้รับปัจจัยสนับสนุนเพิ่มเติมจากการใช้จ่ายเพื่อทดแทนความเสียหายจากภาวะน้ำท่วมภายใต้มาตรการเยียวยาผู้ได้รับผลกระทบจากปัญหาอุทกภัยของภาครัฐ
  รวมทั้งมาตรการภาษีรถยนต์คันแรกซึ่งส่งผลให้ ยอดจำหน่ายรถยนต์ในปี 2555 สูงถึง
  1,248,346 คัน   เทียบกับ 719,239 คัน และ 661,694 คันในปี 2553 และ 2554
  ตามลำดับ ดังนั้นการลดลงของแรงส่งจากการบริโภคเพื่อทดแทนความเสียหาย
  จากภาวะน้ำท่วมและการลดลงของแรงส่งจากมาตรการรถยนต์คันแรก
  มีแนวโน้มที่จะส่งผลให้การใช้จ่ายภาคครัวเรือนในปี 2556 ชะลอตัวลง
  ในขณะที่การลงทุนภาคเอกชนมีแนวโน้มชะลอตัวลงตามการลดลง
  ของแรงส่งจากรายจ่ายลงทุนเพื่อการฟื้นฟูภาคการผลิต

  แม้กระนั้นก็ตาม อุปสงค์ภาคเอกชนในประเทศยังมีแนวโน้มที่จะขยายตัวในเกณฑ์ที่น่าพอใจ
  โดยมีปัจจัยสนับสนุนจาก (1) การปรับตัวดีขึ้นของรายได้ภาคครัวเรือนตามการเพิ่มค่าแรงขั้นต่ำ
  300 บาท ทั่วประเทศ ในขณะที่การฟื้นตัวของภาคการผลิตส่งผลให้อัตรา
  การว่างงานอยู่ในระดับต่ำ (2)
  การปรับตัวดีขึ้นของราคาสินค้าเกษตรในช่วงที่เศรษฐกิจโลกฟื้นตัว (3)
  อัตราเงินเฟ้อและอัตราดอกเบี้ยที่ยังอยู่ในระดับต่ำ และ (4)
  มาตรการสนับสนุนค่าครองชีพและการลดภาษี เงินได้บุคคลธรรมดา
  เช่นเดียวกับการลงทุนของภาคเอกชนที่ยังมี
  ปัจจัยสนับสนุนจากการขยายตัวสูงของมูลค่าการขอรับการส่งเสริม การลงทุนในปีที่ผ่านมา
  ซึ่งสะท้อนว่ายังมีบริษัทต่างชาติให้ความสนใจ
  ที่จะเข้ามาประกอบกิจการในประเทศไทยอย่างต่อเนื่อง

  เศรษฐกิจไทยในปี 2556
  มีแนวโน้มที่ปรับตัวเข้าสู่อัตราการขยายตัวปกติตามการฟื้นตัวของกำลังการผลิต
  ในประเทศและการฟื้นตัวของเศรษฐกิจโลกซึ่งทำให้ความจำเป็นในการพึ่งพามาตรการกระตุ้นอุปสงค์ระยะสั้นลดลง
  อย่างไรก็ตามสภาพคล่องส่วนเกินในระบบเศรษฐกิจโลกมีแนวโน้มที่จะสร้างแรงกดดันต่อค่าเงินและเป็นปัจจัยเสี่ยงต่อความผันผวนทางเศรษฐกิจอย่างต่อเนื่อง
  โดยเฉพาะในช่วงครึ่งหลังของปีซึ่งเศรษฐกิจโลก
  มีแนวโน้มขยายตัวเร่งขึ้นและการแก้ไขปัญหาสำคัญๆ ในขั้วเศรษฐกิจหลักมีความชัดเจนมากขึ้น
  ดังนั้น
  การบริหารนโยบายเศรษฐกิจในช่วงที่เหลือของปีจึงควรให้ความสำคัญกับการบริหารจัดการเศรษฐกิจให้สามารถขยายตัวได้อย่างเต็มศักยภาพควบคู่ไปกับการปรับโครงสร้างเศรษฐกิจเพื่อเพิ่มศักยภาพการขยายตัวทางเศรษฐกิจและการลดแรงกดดันด้านเสถียรภาพทางเศรษฐกิจที่เกิดจากสภาพคล่องส่วนเกินในตลาดโลก
  โดยเฉพาะ

  1)
  การดูแลอัตราแลกเปลี่ยนให้มีการเคลื่อนไหวอย่างมีเสถียรภาพและสอดคล้องกับการเปลี่ยนแปลงของสกุลเงินในภูมิภาคและประเทศที่เป็นคู่แข่งขันด้านการส่งออกที่สำคัญ
  โดยเฉพาะในช่วงครึ่งหลังของปีซึ่งแรงกดดันจากการเคลื่อนย้ายเงินทุนยังมีแนวโน้มเพิ่มสูงขึ้น

  2) การดูแลรักษาเสถียรภาพทางเศรษฐกิจ โดยเฉพาะการดูแลให้ราคาสินค้าหลัก
  มีการเปลี่ยนแปลงที่สอดคล้องกับการเปลี่ยนแปลงของอัตราแลกเปลี่ยนโดยเฉพาะสินค้าในกลุ่มเชื้อเพลิง
  วัสดุก่อสร้าง และวัตถุดิบทางการเกษตร เพื่อลดแรงกดดันด้านต้นทุนและราคาสินค้า
  รวมทั้งป้องกันความผันผวนในตลาดสำคัญ
  ที่อาจได้รับผลกระทบจากความผันผวนของเงินทุนเคลื่อนย้าย โดยเฉพาะตลาดเงิน ตลาดทุน
  และตลาดอสังหาริมทรัพย์

  3)
  การบริหารจัดการให้เศรษฐกิจขยายตัวอย่างต่อเนื่องเพื่อลดผลกระทบจากการลดลงของแรงส่งจากมาตรการภาษีรถยนต์คันแรก
  โดยเฉพาะการเร่งรัดผลักดันการส่งออกในตลาดสำคัญๆ การเร่งรัดให้
  เม็ดเงินที่ได้รับการอนุมัติส่งเสริมการลงทุนในปีที่ผ่านมาให้สามารถดำเนินโครงการลงทุนได้โดยเร็ว
  ตลอดจนการเร่งรัดเบิกจ่ายงบประมาณภาครัฐโดยเฉพาะอย่างยิ่งในช่วงไตรมาสสุดท้ายของปีที่
  การขยายตัวของเศรษฐกิจไทยมีแรงต้านจากฐานการขยายตัวที่สูงผิดปกติ

  4) การเร่งรัดมาตรการแก้ไขปัญหาและบรรเทาผลกระทบให้กับ SMEs
   โดยเฉพาะปัญหาที่เกิดจาก การแข็งค่าของเงินบาท การเพิ่มขึ้นของต้นทุนค่าแรง
  และการชะลอตัวของเศรษฐกิจยุโรป รวมทั้ง
  การสร้างความเข้มแข็งให้กับกลไกการแก้ไขปัญหาให้กับ SMEs

  5) การเร่งรัดโครงการลงทุนภายใต้แผนบริหารจัดการทรัพยากรน้ำ
  แผนการลงทุนในโครงสร้างพื้นฐาน รวมทั้งการเร่งรัดแผนการพัฒนาพื้นที่เศรษฐกิจใหม่
  เพื่อเพิ่มศักยภาพการขยายตัวทางเศรษฐกิจในระยะยาว
  รวมทั้งการเร่งรัดแก้ไขปัญหาอุปสรรคด้านการค้าการลงทุนและการเพิ่มประสิทธิภาพของระบบบริหารจัดการภาครัฐเพื่อเพิ่มประสิทธิภาพของการบริหารจัดการของระบบเศรษฐกิจโดยภาพรวม

ภาวะและแนวโน้มของอุตสาหกรรม

1.  งานด้านวิศวกรรมไฟฟ้า

  จากการที่คณะกรรมการนโยบายพลังงานแห่งชาติได้มีการปรับปรุงแผนพัฒนากำลังการผลิตไฟฟ้าของประเทศไทย
  จากแผน PDP 2010 ปรับปรุงครั้งที่ 2 เป็นแผน PDP 2010 ปรับปรุงครั้งที่ 3
  ซึ่งครอบคลุมการพัฒนากำลังการผลิตในช่วงปี 2555 – 2573 โดยมีการปรับปรุง
  การพยากรณ์ความต้องการไฟฟ้าให้สอดคล้องกับประมาณการทางเศรษฐกิจ
  สอดคล้องกับความต้องการไฟฟ้าที่คาดว่าจะเพิ่มขึ้นตามแผนการพัฒนาโครงสร้างพื้นฐาน เช่น
  การพัฒนาระบบราง อันได้แก่ โครงการรถไฟฟ้า 10 สายหลักในกรุงเทพฯ
  โครงการรถไฟฟ้าความเร็วสูง และเพื่อให้สอดคล้องกับนโยบายด้านพลังงานของรัฐบาล
  เช่นส่งเสริมและผลักดันให้อุตสาหกรรมพลังงานสามารถสร้างรายได้ให้ประเทศ
  เพิ่มการลงทุนในโครงสร้างพื้นฐานด้านพลังงานและพัฒนาให้เป็นศูนย์กลางธุรกิจพลังงานของภูมิภาค
  รวมถึง
  เพิ่มนโยบายการดูแลรักษาสิ่งแวดล้อมเข้าเป็นส่วนหนึ่งของแผนดังกล่าวซึ่งถือเป็นแผนแม่บทในการพัฒนากำลังการผลิตไฟฟ้าในระยะเวลา
  20 ปี
  ส่งผลให้ผู้ประกอบการในอุตสาหกรรมไฟฟ้าได้ใช้แผนดังกล่าวเป็นแนวทางในการวางแผนทางธุรกิจ
  ซึ่งสาระสำคัญของแผน PDP 2010 ปรับปรุงครั้งที่ 3 โดยสรุป ดังนี้

-   ค่าพยากรณ์ความต้องการไฟฟ้า ปรับให้สอดคล้องกับสถานการณ์ปัจจุบัน
    โดยจะใช้ค่าพยากรณ์เศรษฐกิจไทยระยะยาวกรณีฐานมาจัดทำค่าพยากรณ์ความต้องการไฟฟ้าเพื่อจัดทำแผน
    PDP 2010 ปรับปรุงครั้งที่ 3 โดยค่าพยากรณ์ความต้องการพลังไฟฟ้าสูงสุดสิ้นปี 2573
    จะลดลงจากค่าพยากรณ์ความต้องการพลังไฟฟ้าสูงสุดที่ใช้จัดทำแผน PDP 2010
    ฉบับปรับปรุงครั้งที่ 2 จำนวน 634 เมกะวัตต์ และในปี 2573
    ค่าพยากรณ์ความต้องการพลังไฟฟ้าสูงสุดเท่ากับ 52,256 เมกะวัตต์

  ตารางค่าพยากรณ์ความต้องการพลังไฟฟ้าสูงสุด และพลังงานไฟฟ้าสูงสุด

  -------------- ------------- --------- -------- ---------------- ------- -------
  ปี              กรณี High                                                  

                 พลังไฟฟ้าสูงสุด                      พลังงานไฟฟ้าสูงสุด           

                 MW            เพิ่ม                Gwh              เพิ่ม     

                               MW        %                         Gwh     %

  2009(2552)     22,155        -         -        146,280          -       -

  2010(2553)     24,174        -         -        161,350          -       -

  2011(2554)     24,070        -         -        160,706          140     0.1

  2012(2555)     26,355        999       3.9      175,089          4,683   2.7

  2013(2556)     27,443        630       2.3      183,283          4,286   2.4

  2014(2557)     28,790        321       1.1      191,630          2,259   1.2

  2015(2558)     30,231        -         -        200,726          -       -

  2016(2559)     31,809        -         -        210,619          -       -

  2017(2560)     33,264        -         -        219,616          -       -

  2018(2561)     34,593        -         -        227,760          -       -

  2019(2562)     35,869        -         -        236,408          -       -

  2020(2563)     37,326        -         -        246,164          -       -

  2021(2564)     38,726        -         -        255,591          -       -

  2022(2565)     40,134        -         -        265,039          -       -

  2023(2566)     41,567        -         -        274,672          -       -

  2024(2567)     43,049        -         -        284,640          -       -

  2025(2568)     44,521        -         -        294,508          -       -

  2026(2569)     46,003        -         -        304,548          -       -

  2027(2570)     47,545        -         -        314,925          -       -

  2028(2571)     49,115        -         -        325,470          -       -

  2029(2572)     50,624        -         -        335,787          -       -

  2030(2573)     52,256        -         -        346,767          -       -
  -------------- ------------- --------- -------- ---------------- ------- -------

ที่มา : คณะกรรมการนโยบายพลังงานแห่งชาติ

-   ความมั่นคงของระบบไฟฟ้าของประเทศไทย

    i.  กำลังผลิตไฟฟ้าสำรองของประเทศไม่ต่ำกว่าร้อยละ 15

    ii. การใช้เชื้อเพลิงในการผลิตไฟฟ้าที่หลากหลายเพื่อลดการพึ่งพาก๊าซธรรมชาติ

-   การผลิตไฟฟ้าจากพลังงานหมุนเวียน ภายในปี 2573
    ประเทศไทยจะมีการจัดหาไฟฟ้าจากพลังงานหมุนเวียนเพิ่มขึ้นจากไม่ต่ำกว่าร้อยละ 5 เป็น
    ไม่ต่ำกว่าร้อยละ 10 ดังนั้น กำลังผลิตไฟฟ้าพึ่งได้จากพลังงานหมุนเวียนปี 2555 – 2573
    ในแผน PDP 2010 ปรับปรุงครั้งที่ 3 จะเพิ่มขึ้นเป็น 9,516 เมกกะวัตต์
    โดยจะพิจารณาจากปริมาณกำลังการผลิตไฟฟ้า ของ VSPP และ SPP ประเภท Firm
    ที่ยื่นเสนอขายจริงและมีความพร้อม
    และปริมาณกำลังผลิตไฟฟ้าตามโครงการพลังงานหมุนเวียนของ กฟผ.
    โดยปริมาณกำลังผลิตทั้งหมดข้างต้นได้มีการพิจารณาศักยภาพเชี้อเพลิงและการพัฒนาเทคโนโลยี่ในอนาคตด้วยแล้วจากนั้นนำไปคำนวณกับสัดส่วนกำลังผลิตไฟฟ้าพึ่งได้ของเชื้อเพลิงแต่ละประเภท

-   การรับซื้อไฟฟ้าจากประเทศเพื่อนบ้าน บรรจุโครงการที่มีความชัดเจนในอนาคตที่มีการลงนาม
    Tariff MOU แล้ว เช่น โครงการหงสาลิกไนต์ โครงการมายกก โครงการน้ำงึม 3
    และในอนาคตกำหนดให้มีการรับซื้อไฟฟ้าจากประเทศเพื่อนบ้าน (2 ประเทศ)
    ในสัดส่วนลดลงจากไม่เกินร้อยละ 25 ของกำลังการผลิตทั้งหมดเป็นร้อยละ 15
    ของกำลังการผลิตทั้งหมด

-   การจัดหาไฟฟ้าจากโรงไฟฟ้าพลังงานนิวเคลียร์
    พิจารณากำหนดให้มีการผลิตไฟฟ้าจากพลังงานนิวเคลียร์ในสัดส่วนลดลงคงเหลือไม่เกินร้อยละ
    5 จาก ไม่เกินร้อยละ 10 ของกำลังผลิตทั้งหมดในระบบ

-   การจัดหาไฟฟ้าจากโรงไฟฟ้าถ่านหิน
    พิจารณาให้มีการผลิตไฟฟ้าจากโรงไฟฟ้าถ่านหินเท่าที่จำเป็นหลังจากมีการพิจารณาทางเลือกเชื้อเพลิงอื่นดังกล่าวข้างต้นแล้ว
    ทั้งนี้ กำหนดให้เป็นโรงไฟฟ้าถ่านหินในอนาคตเป็นโรงไฟฟ้าที่ใช้เทคโนโลยี่ถ่านหินสะอาด
    (Clean Coal Technology) เพื่อช่วยลดภาวะที่เกิดจากการเผาไหม้
    ลดปริมาณก๊าซเรือนกระจก

    -   การพัฒนาพลังงานสะอาด และการเพิ่มประสิทธิภาพการใช้พลังงาน

        -   ส่งเสริมการผลิตไฟฟ้าจากพลังงานหมุนเวียน
            ให้บรรจุอยู่ในแผนจัดหาไฟฟ้าและสอดคล้องกับแผนพัฒนาพลังงานหมุนเวียน 15 ปี

        -   ส่งเสริมการผลิตไฟฟ้าอย่างมีประสิทธิภาพด้วยระบบ Cogeneration
            ให้สอดคล้องกับการดำเนินการรับซื้อไฟฟ้าที่มีความชัดเจนแล้ว และสอดคล้องกับมติ
            กพช. เมื่อวันที่ 24 สิงหาคม 2552 ซึ่งกำหนดให้ปี 2558 – 2564
            มีการรับซื้อไฟฟ้าจาก SPP ระบบ Cogeneration ประเภท Firm ประมาณ
            2,000 เมกะวัตต์ และในปี 2565 -2573 ให้มีปริมาณ SPP ระบบ
            Cogeneration เพิ่มขึ้นปีละ 360 เมกะวัตต์ ทั้งนี้ ผู้ผลิตไฟฟ้า Cogeneration
            ขนาดเล็กที่ไม่ใช่ประเภท Firm จะรับซื้อโดยไม่กำหนดระยะเวลาและปริมาณ

        -   ปรับลดปริมาณการปล่อย CO₂ จากภาคการผลิตไฟฟ้าอย่างเป็นรูปธรรม แผน PDP
            2010 ได้กำหนดเป้าหมายลดปริมาณการปล่อย CO₂ ต่อหน่วยพลังงานไฟฟ้าในปี
            2563 ให้อยู่ในระดับ 0.387 kg CO₂ / kWh
            และหลังจากนั้นจะควบคุมอัตราการปล่อยก๊าซเรือนกระจกไม่ให้สูงขึ้น ทั้งนี้
            ปริมาณการปล่อย CO₂ ต่อหน่วยพลังงานไฟฟ้าในปี 2552 เท่ากับ 0.546 kg CO₂
            / kWh

  สรุปรายละเอียด แผน PDP 2010 ปรับปรุงครั้งที่ 3 (2555-2573)

-   กำลังการผลิตไฟฟ้าใหม่ ในช่วง ปี 2555- 2573 เพิ่มขึ้นจากกำลังการผลิตติดตั้ง ณ
    เดือนธันวาคม 2554 จำนวน 55,065 เมกะวัตต์
    เพื่อรองรับความต้องการใช้ไฟฟ้าที่เพิ่มสูงขึ้น

[]

ที่มา : คณะกรรมการนโยบายพลังงานแห่งชาติ

-   กำลังผลิตไฟฟ้าใหม่ในปี 2555 -2573 แยกตามประเภทโรงไฟฟ้า ดังนี้

[]

ที่มา : คณะกรรมการนโยบายพลังงานแห่งชาต

-   เปรียบเทียบผลการจัดหาพลังงานไฟฟ้า ปี 2573 ตาม แผน PDP 2010 ปรับปรุงครั้งที่ 3

[]

ที่มา : คณะกรรมการนโยบายพลังงานแห่งชาติ

การดำเนินนโยบายของภาครัฐนอกจากการปรับแผนพัฒนากำลังผลิตไฟฟ้าให้เหมาะสมแล้ว
รัฐบาลได้ให้ความสำคัญกับการจัดการด้านพลังงาน โดยกำหนดนโยบายพลังงานของประเทศ
ซึ่งในส่วนของไฟฟ้าได้วางแผนพัฒนาไฟฟ้าให้มีการกระจายชนิดของเชื้อเพลิงที่ใช้
เพื่อลดความเสี่ยงด้านการจัดหา ความผันผวนทางด้านราคา และลดต้นทุนการผลิต
ส่งเสริมการผลิตไฟฟ้าจากพลังงานหมุนเวียนที่มีศักยภาพ
โดยเฉพาะโครงการผลิตไฟฟ้าขนาดเล็กและโครงการผลิตไฟฟ้าขนาดเล็กมาก
รวมทั้งศึกษาความเหมาะสมในการพัฒนาพลังงานทางเลือกอื่นๆมาใช้ประโยชน์ในการผลิตไฟฟ้า
พร้อมทั้งดำเนินการให้นโยบายด้านพลังงานทดแทนเป็นวาระแห่งชาติ
โดยสนับสนุนการผลิตและการใช้พลังงานทดแทนโดยเฉพาะการพัฒนาเชื้อเพลิงชีวภาพและชีวมวลส่งเสริมพลังงานหมุนเวียนทุกรูปแบบ
ทั้งลม แสงอาทิตย์ พลังน้ำ ชีวมวล ก๊าซชีวภาพ พลังงานจากขยะ
ส่งเสริมการจัดหาและการใช้พลังงานที่ให้ความสำคัญต่อสิ่งแวดล้อมภายใต้กระบวนการมีส่วนร่วมของประชาชน
โดยกำหนดมาตรฐานด้านต่างๆ รวมทั้งส่งเสริมให้เกิดโครงการกลไกการพัฒนาพลังงานที่สะอาด
เพื่อลดผลกระทบต่อสิ่งแวดล้อมและชุมชน และลดปริมาณก๊าซเรือนกระจก

การที่รัฐบาลให้ความสำคัญกับการจัดการด้านพลังงาน
และส่งเสริมให้นโยบายด้านพลังงานทดแทนเป็นวาระแห่งชาติ
พร้อมกับสนับสนุนการผลิตและการใช้พลังงานทดแทนส่งเสริมพลังงานหมุนเวียน ทั้งลม แสงอาทิตย์
พลังน้ำ ชีวมวล ก๊าซชีวภาพ พลังงานจากขยะ ในการผลิตไฟฟ้า
ก็จะเป็นที่มาของการเพิ่มการลงทุนในงานด้านวิศวกรรมไฟฟ้าและงานระบบไฟฟ้าและเครื่องกลอย่างมากในอนาคตซึ่งบริษัทยังคงมีศักยภาพในการเข้าร่วมเสนอราคา
งานระบบสายส่ง 115-500 เควี งานระบบสายส่ง สถานีไฟฟ้าย่อย
ระบบจ่ายไฟฟ้าแรงดันขนาดกลางและต่ำ การเปลี่ยนแปลงระบบสายอากาศเป็นสายไฟฟ้าใต้ดิน
รวมถึงงานก่อสร้างโรงไฟฟ้าพลังงานทดแทนประเภทต่าง ๆ ซึ่งเป็นการลงทุนระดับ SPP และ
VSPP ตามนโยบายที่ภาครัฐได้เน้นให้ดำเนินการ

ภาวะการแข่งขัน

1.  งานด้านวิศวกรรมไฟฟ้า

  ในระยะ 1-2 ปี คาดว่าปริมาณความต้องการงานบริการออกแบบ จัดหา ก่อสร้าง
  และบริการติดตั้งงานวิศวกรรมระบบไฟฟ้า อยู่ในระดับที่ชะลอตัว
  เนื่องจากแนวโน้มการลงทุนภาครัฐ เพื่อพัฒนากำลังการผลิตไฟฟ้าของประเทศไทย
  รวมถึงการลงทุนภาคเอกชนที่ยังคงตัว อย่างไรก็ตาม
  ด้วยความชำนาญงานที่บริษัทมุ่งดำเนินธุรกิจด้านวิศวกรรมไฟฟ้าเป็นหลักมาตลอด 18 ปี
  ส่งผลให้บริษัทมีโอกาสชนะการประมูลงานด้วยข้อเสนอด้านราคาที่ดีกว่าและสามารถสร้างความมั่นใจให้กับลูกค้าได้มากกว่า
  ดังจะเห็นได้จากผลงานในอดีตที่บริษัทได้ควบคุมและบริหารโครงการให้แล้วเสร็จทันต่อกำหนดการด้วยคุณภาพตามมาตรฐานที่ลูกค้ากำหนด
  จากการให้บริการที่หลากหลาย
  ครบวงจรและครอบคลุมถึงกลุ่มลูกค้าทั้งหน่วยงานภาครัฐและภาคเอกชนทำให้บริษัทลดความเสี่ยงจากปัจจัยลบในภาคธุรกิจใดธุรกิจหนึ่ง
  เมื่อเทียบกับบริษัทคู่แข่ง

  ปัจจุบันผู้ที่อยู่ในธุรกิจงานวิศวกรรมไฟฟ้าในส่วนของสถานีไฟฟ้าย่อยและสายส่ง 115-230 KV
  มีดังต่อไปนี้

+---------+-----+------+--------------------+------+-----+------+-----+
| ร       | ง   | ง    | ร                  | งวดป |     |      |     |
| ายชื่อผู้ปร | านก | านก่อ | ายละเอียด^(1/และ2/) | ีสิ้นสุด |     |      |     |
| ะกอบการ | ่อสร | สร้าง |                    | 31   |     |      |     |
|         | ้างส |      | การประกอบธุรกิจ      | ธ.ค. |     |      |     |
|         | ถานี | ส    |                    | 2554 |     |      |     |
|         |     | ายส่ง |                    | (    |     |      |     |
|         | ไ   |      |                    | หน่วย |     |      |     |
|         | ฟฟ้า | 115  |                    | :    |     |      |     |
|         | ย่อย | -230 |                    | ล้านบ |     |      |     |
|         |     | KV   |                    | าท)^ |     |      |     |
|         |     |      |                    | (1/) |     |      |     |
+=========+=====+======+====================+======+=====+======+=====+
|         |     |      |                    | สิน   | ท   | ยอด  | ก   |
|         |     |      |                    | ทรัพย์ | ุนจด |      | ำไร |
|         |     |      |                    |      | ทะเ | ขาย  |     |
|         |     |      |                    |      | บียน |      | สุทธิ |
+---------+-----+------+--------------------+------+-----+------+-----+
| บมจ.    | -   | -    | ออกแบบ ก่อสร้าง      | 4    | 635 | 6    | 372 |
| เด็มโก้   |     |      | และติดตั้งงาน         | ,462 |     | ,114 |     |
| ^(/1/2) |     |      | วิศวกรรมไฟฟ้าครบวงจร |      |     |      |     |
|         |     |      | ในระบบจำหน่ายไฟฟ้า   |      |     |      |     |
|         |     |      | ระบบสายส่งไฟฟ้าแรงสูง |      |     |      |     |
|         |     |      | งานสถานีไฟฟ้าย่อย     |      |     |      |     |
|         |     |      | งานระบบไฟฟ้า        |      |     |      |     |
|         |     |      | งาน                |      |     |      |     |
|         |     |      | ระบบไฟฟ้าและเครื่องกล |      |     |      |     |
|         |     |      | งานด้านอนุรักษ์พลังงาน  |      |     |      |     |
|         |     |      | และงาน             |      |     |      |     |
|         |     |      | ก่อสร้างเสาโทรคมนาคม |      |     |      |     |
+---------+-----+------+--------------------+------+-----+------+-----+
| บจก.    | -   | -    | ธุรกิจข้อมูลแ          | 5    | 579 | 7    | 635 |
| ซีเมนส์   |     |      | ละการสื่อสารธุรกิจขนส่ง | ,522 |     | ,415 |     |
|         |     |      | ธุรกิจพลังงาน         |      |     |      |     |
|         |     |      | และธุรกิจการแพทย์     |      |     |      |     |
|         |     |      | แล                 |      |     |      |     |
|         |     |      | ะธุรกิจระบบอัตโนมัติและ |      |     |      |     |
|         |     |      | ระบบควบคุมอุตสาหกรรม |      |     |      |     |
|         |     |      | และอาคาร           |      |     |      |     |
|         |     |      | ธุรกิจก่อสร้าง         |      |     |      |     |
|         |     |      | และติดตั้งงานสถานีไฟ   |      |     |      |     |
|         |     |      | ฟ้าย่อยและสายส่งแรงสูง |      |     |      |     |
|         |     |      | 115-230 KV         |      |     |      |     |
+---------+-----+------+--------------------+------+-----+------+-----+
| บมจ.    | -   | -    | นำเข้า ส่งออก ค้าส่ง   | 5    | 2,  | 4    | 304 |
| ล็อกซ์เลย์ |     |      | ค้าปลีก              | ,848 | 000 | ,209 |     |
| ^(/2)   |     |      | โทรศัพท์เคลื่อนที่เคมีภัณฑ์ |      |     |      |     |
|         |     |      | อุปกรณ์ส่ง            |      |     |      |     |
|         |     |      | สัญญาและถ่ายทอดสัญญาณ |      |     |      |     |
|         |     |      | พร้อมติดตั้งธุรกิจก่อสร้า  |      |     |      |     |
|         |     |      | งสถานีไฟฟ้าย่อยและสาย |      |     |      |     |
|         |     |      | ส่งไฟฟ้าแรงสูง115-230 |      |     |      |     |
|         |     |      | KV                 |      |     |      |     |
+---------+-----+------+--------------------+------+-----+------+-----+
| บจก.    | -   | -    | รับเหมาก่อสร้างทุกชนิด  | 82   | 105 | 125  | (   |
| ศรีอู่ทอง  |     |      | และธุรกิจก่อสร        |      |     |      | 53) |
|         |     |      | ้างและติดตั้งงานสถานีไฟ |      |     |      |     |
|         |     |      | ฟ้าย่อยและสายส่งแรงสูง |      |     |      |     |
|         |     |      | 115-230 KV         |      |     |      |     |
+---------+-----+------+--------------------+------+-----+------+-----+
| บจก.    | -   | -    | นำเข้า ผลิต ส่งออก    | 6    | 1,  | 9    | 714 |
| เอบีบี    |     |      | และขายสินค้าห        | ,010 | 034 | ,439 |     |
|         |     |      | ม้อแปลงไฟฟ้าเครื่องจักร |      |     |      |     |
|         |     |      | อุปกรณ์ไฟฟ้า ฯลฯ      |      |     |      |     |
|         |     |      | บริการรับประกอบต     |      |     |      |     |
|         |     |      | ิดตั้งซ่อมแซมผลิตภัณฑ์อื่นท |      |     |      |     |
|         |     |      | ี่เกี่ยวข้องกับผลิตภัณฑ์หลัก |      |     |      |     |
|         |     |      | ให้บริการด้านวิศวกรรม  |      |     |      |     |
|         |     |      | การบริหาร           |      |     |      |     |
|         |     |      | ก                  |      |     |      |     |
|         |     |      | ารจัดการและบริการอื่นๆ |      |     |      |     |
|         |     |      | ที่เกี่ยวข้อง           |      |     |      |     |
|         |     |      | ธุรก                |      |     |      |     |
|         |     |      | ิจก่อสร้างสถานีไฟฟ้าย่อย |      |     |      |     |
+---------+-----+------+--------------------+------+-----+------+-----+
| บจก.    | -   | -    | รับดำเนินก           | 270  | 10  | 305  | (1  |
| ไ       |     |      | ารตามสัญญาโครงการไฟ |      |     |      | 18) |
| ทยซูมิเดน |     |      | ฟ้าและโครงการโทรศัพท์ |      |     |      |     |
| เอ็นยิเน  |     |      | รับเหมาก่อสร้างทุกชนิด  |      |     |      |     |
| ียริ่งแอนด์ |     |      | แ                  |      |     |      |     |
| คอ      |     |      | ละให้บริการแนะนำในธุร |      |     |      |     |
| นสตรัคชั่น |     |      | กิจวิศวกรรมและก่อสร้าง |      |     |      |     |
|         |     |      | ขายสายไฟฟ้าเก่า      |      |     |      |     |
|         |     |      | ธุร                 |      |     |      |     |
|         |     |      | กิจก่อสร้างสายส่งแรงสูง |      |     |      |     |
|         |     |      | 230-500 KV         |      |     |      |     |
+---------+-----+------+--------------------+------+-----+------+-----+
| บจก.    | -   | -    | บริการรับเ           | 59   | 200 | 127  | 0   |
| บางกอก  |     | (115 | หมาก่อสร้างธุรกิจสายส่ง |      |     |      | .21 |
| เทคโนโล |     |      | 115 KV             |      |     |      |     |
| ยีวิศวกรร |     |  KV) |                    |      |     |      |     |
| มแลธุรกิจ |     |      |                    |      |     |      |     |
+---------+-----+------+--------------------+------+-----+------+-----+
| บจก.    | -   | -    | ผลิตภัณฑ์ค            | 1    | 420 | 1    | 11  |
| สร      |     | (115 | อนกรีตอัดแรงบริการรับเ | ,376 |     | ,006 |     |
| ะบุรีเทคน |     |      | หมาก่อสร้างธุรกิจสายส่ง |      |     |      |     |
| ิคคอนกรีต |     |  KV) | 115 KV             |      |     |      |     |
+---------+-----+------+--------------------+------+-----+------+-----+

ที่มา: ^(1/) www.bol.co.th^(2/) บริษัท เด็มโก้ จำกัด (มหาชน)

หมายเหตุ: ^(/1) งบการเงินเฉพาะของบริษัท
เพื่อให้สอดคล้องกับการวิเคราะห์ผลการดำเนินงานในส่วนที่ 2 ข้อที่ 12

^(/2) ข้อมูลจากงบการเงินปี 2555

2. งานระบบไฟฟ้าและเครื่องกล

  บริษัทเน้นงานระบบไฟฟ้าและเครื่องกลภายในโรงงานอุตสาหกรรม
  และงานระบบไฟฟ้าและเครื่องกลที่เกี่ยวข้องต่อเนื่องจากงานด้านวิศวกรรมไฟฟ้า เช่น
  งานภายในโรงไฟฟ้า
  บริษัทขยายการให้บริการระบบไฟฟ้าและเครื่องกลต่อเนื่องจากงานวิศวกรรมไฟฟ้า
  เพื่อเพิ่มการให้บริการแบบครบวงจร รวมถึงงานวางท่อแรงดันสูง (High Pressure Piping)
  ผู้ที่อยู่ในธุรกิจงานระบบไฟฟ้าและเครื่องกล ได้แก่

+-----------+-------------------------------+------+------+-----+-----+
| รายชื่อผ    | รายละเอียด^(1/และ2/)           | งวดป |      |     |     |
| ู้ประกอบการ |                               | ีสิ้นสุด |      |     |     |
|           | การประกอบธุรกิจ                 | 31   |      |     |     |
|           |                               | ธ.ค. |      |     |     |
|           |                               | 2554 |      |     |     |
|           |                               | (    |      |     |     |
|           |                               | หน่วย |      |     |     |
|           |                               | :    |      |     |     |
|           |                               | ล้านบ |      |     |     |
|           |                               | าท)^ |      |     |     |
|           |                               | (1/) |      |     |     |
+===========+===============================+======+======+=====+=====+
|           |                               | สิน   | ทุน   | ยอด | ก   |
|           |                               | ทรัพย์ | จดทะ |     | ำไร |
|           |                               |      | เบียน | ขาย |     |
|           |                               |      |      |     | สุทธิ |
+-----------+-------------------------------+------+------+-----+-----+
| บมจ.      | ออกแบบ ก่อสร้าง                 | 4    | 635  | 6,  | 372 |
| เด็มโก้     | และติดตั้งงานวิศวกรรมไฟฟ้าครบวงจร  | ,462 |      | 114 |     |
| ^(/1/2)   | ในระบบจำหน่ายไฟฟ้า              |      |      |     |     |
|           | ระบบสายส่งไฟฟ้าแรงสูง            |      |      |     |     |
|           | งานสถานีไฟฟ้าย่อย งานระบบไฟฟ้า    |      |      |     |     |
|           | งานระบบไฟฟ้าและเครื่องกล         |      |      |     |     |
|           | งานด้านอนุรักษ์พลังงาน             |      |      |     |     |
|           | และงานก่อสร้างเสาโทรคมนาคม      |      |      |     |     |
+-----------+-------------------------------+------+------+-----+-----+
| บมจ.      | บริการรับเหมาติดตั้งงานระบบ        | 7    | 1    | 6,  | 126 |
| เ         | บริการรับเหมาก่อสร้าง             | ,492 | ,092 | 477 |     |
| พาเวอร์ไลน |                               |      |      |     |     |
| ์เอ็นจิเนียริ่ง |                               |      |      |     |     |
| ^(/2)     |                               |      |      |     |     |
+-----------+-------------------------------+------+------+-----+-----+
| บจก ซีเมนส์ | ธุรกิจข้อมูลและการสื่อสารธุรกิจขนส่ง   | 5    | 579  | 7,  | 635 |
|           | ธุรกิจพลังงาน และธุรกิจการแพทย์     | ,522 |      | 415 |     |
|           | และธุรกิจระ                     |      |      |     |     |
|           | บบอัตโนมัติและระบบควบคุมอุตสาหกรรม |      |      |     |     |
|           | และอาคาร ธุรกิจก่อสร้าง           |      |      |     |     |
|           | และติด                         |      |      |     |     |
|           | ตั้งงานสถานีไฟฟ้าย่อยและสายส่งแรงสูง |      |      |     |     |
|           | 115-230 KV                    |      |      |     |     |
+-----------+-------------------------------+------+------+-----+-----+

ที่มา: ^(1/) www.bol.co.th^(2/) บริษัท เด็มโก้ จำกัด (มหาชน)

หมายเหตุ: ^(/1) งบการเงินเฉพาะของบริษัท
เพื่อให้สอดคล้องกับการวิเคราะห์ผลการดำเนินงานในส่วนที่ 2 ข้อที่ 12

^(/2) ข้อมูลจากงบการเงินปี 2555

  3. งานด้านเสาโทรคมนาคม

  บริษัทเป็นผู้ที่สามารถผลิตเสาโทรคมนาคม พร้อมให้บริการก่อสร้างและติดตั้งเสาโทรคมนาคม
  ซึ่งถือได้ว่าเป็นข้อได้เปรียบในการแข่งขัน เนื่องจากสามารถบริหารต้นทุนผลิต
  พร้อมควบคุมระยะเวลาก่อสร้างให้แล้วเสร็จตามที่ลูกค้าต้องการ อย่างไรก็ตามในปัจจุบัน
  บริษัทลดความสำคัญของงานติดตั้งเสาโทรคมนาคม เนื่องจาก
  ผู้ว่าจ้างเน้นการจ้างผู้รับเหมารายย่อยเพื่อประหยัดต้นทุน ปัจจุบัน
  ผู้ที่อยู่ในธุรกิจงานเสาโทรคมนาคม ได้แก่

+------------+----+--------+-----------------+------+----+-----+-----+
| รายชื่อ      | ผ  | ผู้ติดตั้ง  | รายล            | งวดป |    |     |     |
| ผู้ประกอบการ | ู้ผล | เสาโทร | ะเอียด^(1/และ2/) | ีสิ้นสุด |    |     |     |
|            | ิตเ | คมนาคม |                 | 31   |    |     |     |
|            | สา |        | การประกอบธุรกิจ   | ธ.ค. |    |     |     |
|            | โค |        |                 | 2554 |    |     |     |
|            | รง |        |                 | (    |    |     |     |
|            | เห |        |                 | หน่วย |    |     |     |
|            | ล็ก |        |                 | :    |    |     |     |
|            |    |        |                 | ล้านบ |    |     |     |
|            |    |        |                 | าท)^ |    |     |     |
|            |    |        |                 | (1/) |    |     |     |
+============+====+========+=================+======+====+=====+=====+
|            |    |        |                 | สิน   | ทุน | ยอด | ก   |
|            |    |        |                 | ทรัพย์ | จด |     | ำไร |
|            |    |        |                 |      | ทะ | ขาย |     |
|            |    |        |                 |      | เบ |     | สุทธิ |
|            |    |        |                 |      | ียน |     |     |
+------------+----+--------+-----------------+------+----+-----+-----+
| บมจ. เด็มโก้ | -  | -      | ออกแบบ ก่อสร้าง   | 4    | 6  | 6,  | 372 |
| ^(/1/2)    |    |        | และติดตั้งงานวิศว   | ,462 | 35 | 114 |     |
|            |    |        | กรรมไฟฟ้าครบวงจร |      |    |     |     |
|            |    |        | ใ               |      |    |     |     |
|            |    |        | นระบบจำหน่ายไฟฟ้า |      |    |     |     |
|            |    |        | ระบ             |      |    |     |     |
|            |    |        | บสายส่งไฟฟ้าแรงสูง |      |    |     |     |
|            |    |        | งานสถานีไฟฟ้าย่อย  |      |    |     |     |
|            |    |        | งานระบ          |      |    |     |     |
|            |    |        | บไฟฟ้าและเครื่องกล |      |    |     |     |
|            |    |        | งา              |      |    |     |     |
|            |    |        | นด้านอนุรักษ์พลังงาน |      |    |     |     |
|            |    |        | และงานก่อส       |      |    |     |     |
|            |    |        | ร้างเสาโทรคมนาคม |      |    |     |     |
|            |    |        | และงานผลิตเสา    |      |    |     |     |
|            |    |        | โครงเหล็กซุบสังกะสี |      |    |     |     |
+------------+----+--------+-----------------+------+----+-----+-----+
| บจก. ดีเคเค | -  | -      | รับ              | 383  | 8  | 285 | (   |
| ชิโน-ไทย    |    |        | เหมาก่อสร้างอาคาร |      |    |     | 62) |
| เอ็นจีเนียริ่ง  |    |        | อ               |      |    |     |     |
|            |    |        | อกแบบแปลนก่อสร้าง |      |    |     |     |
|            |    |        | ที่ปรึกษางานระบบโท |      |    |     |     |
|            |    |        | รคมนาคมและธุรกิจต |      |    |     |     |
|            |    |        | ิดตั้งเสาโทรคมนาคม |      |    |     |     |
+------------+----+--------+-----------------+------+----+-----+-----+
| บมจ.       | -  | -      | รับจ้า            | 757  | 3  | 638 | 31  |
| เอื้อวิทยา    |    |        | งทำเสาโครงสร้างเ |      | 50 |     |     |
|            |    |        | หล็กเสาไฟฟ้าแรงสูง |      |    |     |     |
|            |    |        | และโครงสร้างเหล็ก |      |    |     |     |
|            |    |        | สถานีไฟฟ้าย่อย     |      |    |     |     |
|            |    |        | เสาโทรคมนาคม    |      |    |     |     |
|            |    |        | ร               |      |    |     |     |
|            |    |        | ับจ้างชุบโลหะกันสนิม |      |    |     |     |
|            |    |        | ขายสินค้าที่ใช้ใน    |      |    |     |     |
|            |    |        | โรงงานอุตสาหกรรม |      |    |     |     |
+------------+----+--------+-----------------+------+----+-----+-----+
| บจก.       | -  | -      | ผลิตเสาโ         | 358  | 91 | 560 | (   |
| อาจีกาว่า    |    |        | ครงเหล็กชุบสังกะสีส |      |    |     | 15) |
| แอนด์ เอส ซี |    |        | ำหรับสาไฟฟ้าแรงสูง |      |    |     |     |
| ไอ เมทัลเทค |    |        |                 |      |    |     |     |
+------------+----+--------+-----------------+------+----+-----+-----+
| บจก.       | -  | -      | ผลิตโครงส        | 471  | 1  | 347 | 10  |
| สยามสตีล    |    |        | ร้างโลหะที่ใช้ในการ |      | 00 |     |     |
|            |    |        | ก่อสร้างอุตสาหกรรม |      |    |     |     |
| ทาวเวอร์    |    |        | และผลิต          |      |    |     |     |
|            |    |        | โครงเหล็กชุปสังกะสี |      |    |     |     |
+------------+----+--------+-----------------+------+----+-----+-----+

ที่มา: ^(1/) www.bol.co.th^(2/) บริษัท เด็มโก้ จำกัด (มหาชน)

หมายเหตุ: ^(/1) งบการเงินเฉพาะของบริษัท
เพื่อให้สอดคล้องกับการวิเคราะห์ผลการดำเนินงานในส่วนที่ 2 ข้อที่ 12

^(/2) ข้อมูลจากงบการเงินปี 2555

3.3 การจัดหาผลิตภัณฑ์หรือบริการ

3.3.1 กำลังการผลิตและการให้บริการ

ในการจัดหาผลิตภัณฑ์ของบริษัท
ปัจจัยที่สำคัญในการกำหนดกำลังของผลิตเพื่อให้สามารถส่งมอบงานที่มีคุณภาพให้แก่ลูกค้าภายใต้เงื่อนไขเวลาที่เหมาะสมมีอยู่
4 ประการ ได้แก่

1.  จำนวนวิศวกร
    เนื่องจากวิศวกรมีหน้าที่บริหารโครงการให้สำเร็จลุล่วงตามความต้องการของลูกค้าภายในระยะเวลาที่กำหนด
    ภายใต้ต้นทุนโครงการที่สามารถสร้างผลกำไรให้กับบริษัท

2.  จำนวนผู้รับเหมา
    เนื่องจากงานของบริษัทต้องการผู้รับเหมาช่วงที่มีประสบการณ์และความเชี่ยวชาญในงานโยธา
    เพื่อให้งานสำเร็จลุล่วงทันตามกำหนดเวลาของลูกค้า

3.  ปริมาณเงินทุนเวียน ซึ่งต้องเพียงพอและเหมาะสมกับขนาดของงาน

4.  ประสบการการผ่านงานประเภทต่างๆ เพื่อให้มีคุณสมบัติสอดคล้องกับงานประเภทนั้นๆ
    ซึ่งผู้ว่าจ้างกำหนดเป็นเกณฑ์ในการคัดเลือกผู้เข้าประมูลงาน

5.  การพัฒนาความรู้และเทคโนโลยี่
    การบริหารจัดการซึ่งจะช่วยบริษัทควบคุมต้นทุนได้อย่างมีประสิทธิภาพ

    ทั้งนี้แต่ละโครงการจะมีจำนวนวิศวกรและผู้รับเหมาช่วงไม่เท่ากัน
    ขึ้นอยู่กับขนาดของโครงการตามและความสลับซับซ้อนของงานเป็นสำคัญ ในด้านโรงงาน ณ
    ปัจจุบัน บริษัทมีกำลังการผลิตเสาโครงเหล็ก คิดเป็นน้ำหนักประมาณ 12,000 ตันต่อปี

    วิศวกร

    ณ วันที่ 31 ธันวาคม 2555 บริษัทมีวิศวกรรวมทั้งสิ้น 160 คน
    ซึ่งแบ่งตามอำนาจความรับผิดชอบในการบริการจัดการโครงการออกเป็น 3 ระดับ ดังนี้ (1)
    วิศวกรระดับผู้อำนวยการโครงการ (Project Director) และผู้จัดการโครงการ
    (Project Manager) จำนวน 50 คน (2) วิศวกรผู้ควบคุมงาน (Project Engineer)
    จำนวน 94 คน และ (3) วิศวกรประจำหน่วยงาน (Site Engineer) จำนวน 16 คน
    หรือแบ่งวิศวกรออกตามระบบงานที่ให้บริการได้เป็น 3 หน่วยงานบริการ ได้แก่ ระบบไฟฟ้า
    ระบบโทรคมนาคม และระบบปรับอากาศและระบบสุขาภิบาล ดังนี้

  --------------------------- ---------- --------------- -------------- -------
  ระดับ                        ระบบไฟฟ้า   ระบบโทรคมนาคม   ระบบปรับอากาศ   รวม
                                                         และสุขาภิบาล     

  วิศวกรระดับผู้อำนวยการโครงการ   45         2               3              50
  และผู้จัดการโครงการ                                                      

  วิศวกรผู้ควบคุมงาน              86         5               3              94

  วิศวกรประจำหน่วยงาน           15         -               1              16

  รวม                         146        7               7              160
  --------------------------- ---------- --------------- -------------- -------

บริษัทจะสามารถรับงานได้มากหรือน้อยนั้นจะขึ้นอยู่กับความสามารถในการควบคุมงานของวิศวกรระดับผู้อำนวยการโครงการและผู้จัดการโครงการ
และความสามารถในการควบคุมการทำงานของผู้รับเหมาช่วง เป็นสำคัญ โดยที่ผ่านมา
วิศวกรผู้อำนวยการโครงการและผู้จัดการโครงการแต่ละคนจะสามารถควบคุมงานได้ตั้งแต่ 2 -
4โครงการ ขึ้นอยู่กับขนาดและประเภทของโครงการ สำหรับผลการดำเนินงานในอดีต
วิศวกรผู้อำนวยโครงการแต่ละคนสามารถควบคุมงานอย่างน้อยคิดเป็นมูลค่า 300
ล้านบาทต่อสัญญาและผู้จัดการโครงการแต่ละคนสามารถคุมงานคิดเป็นมูลค่างานโดยเฉลี่ยประมาณ
150-200 ล้านบาท ทั้งนี้ ในทางปฏิบัติ
วิศวกรผู้ควบคุมงานสามารถควบคุมการปฏิบัติงานที่มีลักษณะแตกต่างกันได้
โดยมีผู้จัดการโครงการเป็นผู้ดูแลระบบงานโดยรวม

ผู้รับเหมาช่วง

บริษัทมีทีมผู้รับเหมาช่วงทั้งสิ้นประมาณ 181 ราย แยกตามประเภทของงานได้ดังนี้

1.  ผู้รับเหมาช่วงงานไฟฟ้า มีจำนวน 122 ราย

2.  ผู้รับเหมาช่วงงานด้านเสาโทรคมนาคม มีจำนวน 19 ราย

3.  ผู้รับเหมาช่วงงานด้านงานระบบ มีจำนวน 10 ราย

4.  ผู้รับเหมาช่วงงานโยธา มีจำนวน 30 ราย

    บริษัทมีเกณฑ์ในการคัดเลือกผู้รับเหมาช่วงของงานแต่ละประเภทดังต่อไปนี้

1.  ประวัติการรับงานในอดีต

2.  คุณภาพงานและความสามารถในการส่งมอบตามตารางเวลาที่กำหนด

3.  ทุนจดทะเบียน

4.  จำนวนพนักงาน

5.  เครื่องจักร อุปกรณ์ และเครื่องมือ

    นอกจากนี้
    บริษัทมีข้อกำหนดในสัญญาที่จะปรับผู้รับเหมาช่วงในกรณีที่ส่งมอบงานไม่ทันตามตารางเวลาที่กำหนด
    โดยสัญญาส่วนใหญ่จะระบุค่าปรับไว้วันละร้อยละ 0.10 ของราคางาน แต่ไม่เกินร้อยละ10
    ของมูลค่างานตามสัญญา อย่างไรก็ตาม
    ผู้จัดการโครงการและวิศวกรของโครงการจะมีการควบคุมและติดตามการทำงานของผู้รับเหมาช่วงอย่างใกล้ชิด
    เพื่อให้คุณภาพงานและการส่งมอบงานในแต่ละช่วงเป็นไปตามตารางเวลาที่กำหนด
    หากเป็นกรณีที่ผู้รับเหมาช่วงไม่สามารถส่งมอบงานได้ทันตามสัญญา
    ผู้จัดการโครงการจะเข้ามาแก้ไขปัญหาในส่วนนี้ทันที โดยพิจารณาเป็นกรณี เช่น
    กรณีที่ผู้รับเหมาช่วงขาดเงินทุนหมุนเวียน
    ผู้จัดการโครงการจะดำเนินงานลดมูลค่างานด้วยการเปลี่ยนสัญญารับเหมาช่วง
    และบริษัทจะเป็นผู้จัดหาวัสดุอุปกรณ์ให้
    หรือในกรณีที่ผู้รับเหมาช่วงประสบภาวะขาดแคลนแรงงาน
    ผู้จัดการโครงการจะดำเนินการลดมูลค่างานและจัดหาผู้รับเหมาช่วงรายใหม่เข้าไปเสริมในงานโครงการนั้นๆ
    ทันที เป็นต้น

    เงินทุนหมุนเวียน

    ในการดำเนินโครงการต่างๆ บริษัทใช้วงเงินสินเชื่อจากธนาคาร แบ่งเป็น

    (1) Bid Bond สำหรับการยื่นซองเสนอราคา ประมาณร้อยละ 5 ของมูลค่าสัญญา
    โดยมีอายุประมาณ 120 -150 วัน ตามระยะเวลาการพิจารณาของผู้ว่าจ้าง

    (2) Performance Bond สำหรับการลงนามสัญญา ประมาณร้อยละ 5-10 ของมูลค่าสัญญา
    โดยมีอายุตามสัญญาจ้าง

    (3) Advance Payment Bond สำหรับการรับเงินล่วงหน้า
    เพื่อนำมาใช้จ่ายเป็นเงินทุนหมุนเวียนสำหรับโครงการ ประมาณร้อยละ 10 –20
    ของมูลค่าสัญญา ตลอดอายุสัญญา และ

    (4) Maintenance Bond สำหรับการค้ำประกันผลงาน เป็นระยะเวลาประมาณ 1-2 ปี
    ประมาณร้อยละ 5 - 10 อายุประมาณ 1-2 ปี

    (5) วงเงินเพื่อใช้ในการซื้อวัสดุอุปกรณ์ LC DLC และ AVAL ประมาณร้อยละ 60
    ของมูลค่าสัญญา และ

    (6) วงเงินกู้ระยะสั้น เพื่อหมุนเวียนในการบริหารโครงการ (Promissory Note) ร้อยละ
    15-20 ของ มูลค่าสัญญา

    อย่างไรก็ตาม สัดส่วนการใช้วงเงินเชื่อและระยะเวลาของเงินค้ำประกันต่างๆ
    อาจมีการเปลี่ยนแปลง ขึ้นอยู่กับความจำเป็นในการใช้ดำเนินโครงการ
    โดยบริษัทยังมีความสามารถที่จะขอขยายวงเงินหนังสือค้ำประกันเพิ่มจากสถาบันการเงินได้อีกในอนาคต
    นอกจากนี้
    บริษัทยังสามารถนำโครงการที่มีมูลค่าสูงที่ประมูลได้ไปเป็นหลักประกันวงเงินสินเชื่อเพื่อใช้ในการดำเนินงานรวมทั้งการออกหนังสือค้ำประกันต่างๆ
    ในลักษณะ Project Finance ด้วย

    2.  ขั้นตอนการทำงานของบริษัท

ขั้นตอนก่อนเสนอราคา

+-----------------------------------------------------------------------+
| 1.  ศึกษาหาข้อมูลทางการตลาด ของลูกค้ากลุ่มเป้าหมาย เพื่อเสนอราคา                |
+-----------------------------------------------------------------------+

ขั้นตอนเตรียมการเสนอราคา

+-----------------------------------------------------------------------+
| 2.  ศึกษารายละเอียดเงื่อนไขประกวดราคา/เสนอราคา ได้แก่ คุณสมบัติผู้เสนอราคา       |
|     ขอบเขตงาน รายละเอียดทางเทคนิค ระยะเวลา เงื่อนไขการชำระเงิน บทปรับ       |
|     เงื่อนไขเฉพาะงาน ฯลฯ                                                |
|                                                                       |
| 3.  คิดต้นทุนโครงการ ทำเอกสารขอรับการสนับสนุนทางการเงินจากสถาบันการเงิน        |
|                                                                       |
| 4.  สรุปรายละเอียดทั้งหมด ขออนุมัติเสนอราคา/ยื่นซองประกวดราคา                  |
|                                                                       |
| 5.  ติดตามการพิจารณาการประกวดราคา/เสนอราคา ชี้แจงและให้ข้อมูล                |
|                                                                       |
| 6.  กรณีไม่ได้งาน สรุปข้อมูลการเสนอราคา                                     |
|     พร้อมทั้งติดตามขอหนังสือค้ำประกันซองประกวดราคาคืน                          |
+-----------------------------------------------------------------------+

ขั้นตอนเตรียมการก่อนเริ่มโครงการ

+-----------------------------------------------------------------------+
| 7. กรณีได้งาน แต่งตั้งผู้จัดการโครงการ                                        |
|                                                                       |
| 8. ศึกษารายละเอียดโครงการ สัญญา ขอบเขตงาน ระยะเวลา รายละเอียดทางเทคนิค     |
| การขออนุมัติแบบ                                                          |
|                                                                       |
|   ก่อสร้าง การส่งมอบงาน เงื่อนไขการชำระเงิน/การเบิกจ่ายเงิน เจ้าของงานผู้รับผิดชอบ  |
|   บทปรับ                                                               |
|                                                                       |
|   ผู้ที่ต้องติดต่อประสานงาน ขั้นตอนการดำเนินงาน ผู้เกี่ยวข้องทั้งทางเจ้าของงาน Supplier |
|   ผู้รับเหมาช่วง                                                          |
|                                                                       |
| หน่วยงานเกี่ยวข้อง                                                        |
|                                                                       |
| 9. ติดตามการลงนามสัญญาจ้างและจัดทำประกันภัยโครงการ                          |
|                                                                       |
| 10. ขออนุมัติผังโครงสร้างการบริหารงาน แผนงานดำเนินงาน งบประมาณ งบกระแสเงินสด  |
| ปริมาณ                                                                 |
|                                                                       |
| ความต้องการใช้วัสดุอุปกรณ์ พร้อมมีการปรับปรุงตามสภาพงานจริงเป็นระยะ               |
|                                                                       |
| 11. ขออนุมัติเปิดงาน รหัสโครงการ หมายเลขงานเพื่อคุมค่าใช้จ่าย และรายรับจากโครงการ |
|                                                                       |
| 12. ขอรับการสนับสนุนทางการเงินจากสถาบันการเงิน                              |
+-----------------------------------------------------------------------+

  ขั้นตอนการดำเนินงานโครงการ

+-----------------------------------------------------------------------+
|   13. ตั้งเบิกและติดตามรับเงินล่วงหน้า                                        |
|                                                                       |
| 14. จัด First Meeting ทั้งกับผู้ว่าจ้าง และบุคลากรที่เกี่ยวข้อง                     |
|                                                                       |
| 15. เตรียมความพร้อมเข้าทำงาน ได้แก่ เตรียมพื้นที่หน้างาน ขออนุญาตใช้พื้นที่ ถมดิน       |
|     ขอใช้น้ำ ไฟฟ้า เตรียมบุคลากร เครื่องจักรเครื่องมือเครื่องใช้                    |
|                                                                       |
| 16. จัดทำและจัดส่ง แบบรายละเอียดทางเทคนิค เสนอขออนุมัติจากผู้ว่าจ้าง              |
|                                                                       |
| 17. จัดส่งอุปกรณ์ทดสอบ และขออนุมัติใช้อุปกรณ์                                   |
|                                                                       |
| 18. ดำเนินการจัดซื้อจัดจ้าง                                                 |
|                                                                       |
| 19. ติดตาม ควบคุม กำกับ ดูแล ตรวจสอบ                                      |
|     การปฏิบัติงานหน้างานให้เป็นไปตามเงื่อนไขที่กำหนด วางแผนและจัดการเตรียม        |
|     วัสดุอุปกรณ์ กำลังคน เครื่องมือ บุคลากร ค่าใช้จ่าย และการส่งงวดงานเพื่อเบิกจ่ายเงิน |
|                                                                       |
| 20. ติดตามความ คืบหน้าโครงการ ควบคุม กำกับ ดูแล ได้แก่                        |
|                                                                       |
| -   จัดทำ Work Schedule พร้อมติดตามผลและ หากมีการเปลี่ยนแปลง เสนอขออนุมัติ     |
|                                                                       |
| -   จัดทำ Budget / Cash Flow พร้อมติดตามผล และหากมีการเปลี่ยนแปลง           |
|     เสนอขออนุมัติ                                                        |
|                                                                       |
| -   ติดตาม Drawing Status การส่งแบบ แคตตาล็อค ขออนุมัติ                     |
|                                                                       |
| -   ติดตาม Material and Equipment Status การออกใบสั่งซื้อ การ Inspection   |
|     การ Test การส่งของ                                                 |
|                                                                       |
| -   ควบคุม กำกับ ดูแล ผู้รับเหมาช่วง ด้านคุณภาพงาน ความคืบหน้าหน้างาน การส่งงวด    |
|     การเบิกผลงาน                                                       |
|                                                                       |
| -   จัดเตรียม บุคลากร เครื่องจักร เครื่องมือ เครื่องใช้ (Man-power and Machine    |
|     Tools)                                                            |
|                                                                       |
| -   Progress of Work                                                  |
|                                                                       |
| -   การเพิ่ม / ลดงาน สรุปขออนุมัติกับผู้ว่าจ้าง                                  |
|                                                                       |
| -   การ Reserves Right for Extension of Time ติดตามอนุมัติต่ออายุสัญญา       |
|                                                                       |
| -   ปัญหาอุปสรรค และการแก้ไข                                             |
|                                                                       |
| -   การส่งงวดงาน กับผู้ควบคุมงาน กรรมการตรวจรับ ติดตามการเบิกจ่ายเงิน           |
|                                                                       |
| -   สรุปต้นทุนค่าใช้จ่าย จัด Monthly meeting, Site Meeting                   |
+-----------------------------------------------------------------------+

ขั้นตอนจบโครงการ

+-----------------------------------------------------------------------+
|   21. จัดฝึกอบรมเจ้าหน้าที่ผู้ว่าจ้าง จัดทำ As-Built Drawing เอกสารคู่มือ           |
|                                                                       |
|   22. เคลียร์หน้างาน ส่งมอบงานงวดสุดท้าย                                    |
|                                                                       |
| 23. ขอ Provisional Acceptance Certificate และหนังสือรับรองผลงาน          |
|                                                                       |
| 24. ติดตามรับ Retention                                                 |
|                                                                       |
| 25. รวบรวมทรัพย์สิน เครื่องมือ วัสดุและอุปกรณ์เหลือใช้ส่งคืนคลังพัสดุ                  |
|                                                                       |
| 26. สรุปค่าใช้จ่าย รายรับ ขออนุมัติปิดโครงการ                                  |
|                                                                       |
| 27. สรุปประชุมผู้เกี่ยวข้อง ผลการดำเนินงาน ปัญหาอุปสรรค เพื่อเป็นข้อมูลโครงการต่อไป   |
|                                                                       |
| 28. เมื่อครบกำหนดการค้ำประกันการชำรุดบกพร่อง ขอ Final Acceptance            |
+-----------------------------------------------------------------------+

ระยะเวลาตั้งแต่บริษัทเข้าประมูลงานจนถึงการส่งมอบงานแล้วเสร็จจะอยู่ระหว่าง 6 เดือน ถึง 2
ปี ขึ้นอยู่กับขนาดของโครงการและความต้องการของลูกค้าเจ้าของโครงการ

3.3.3 วัสดุอุปกรณ์ที่ใช้ในการให้บริการ

บริษัทสามารถแบ่งวัสดุอุปกรณ์ที่ใช้ในการให้บริการได้เป็น 2 ประเภท คือ อุปกรณ์หลัก และ
วัสดุทั่วไป โดยอุปกรณ์หลักสามารถแบ่งได้ตามประเภทของงานได้ 5 ประเภท ได้แก่

1. อุปกรณ์สำหรับระบบไฟฟ้าแรงสูง ได้แก่ เครื่องกำเนิดไฟฟ้า หม้อแปลงไฟฟ้ากำลัง
หม้อแปลงลดแรงดัน หม้อแปลงลดกระแส สวิทช์เกียร์ อุปกรณ์เตือนไฟ สวิทช์ตัดตอน ลูกถ้วย
ตู้ควบคุมระบบไฟฟ้า สายไฟฟ้าล่อฟ้า เสาโครงเหล็ก และอุปกรณ์อื่น ๆ เป็นต้น

2. อุปกรณ์สำหรับระบบเสาโทรคมนาคม ได้แก่ เสาโครงเหล็กส่งสัญญาณ ล่อฟ้า และชุดต่อสายดิน
เป็นต้น

3. อุปกรณ์สำหรับระบบปรับอากาศ ได้แก่ เครื่องทำความเย็น หอผึ่งเย็น ปั๊มน้ำหมุนเวียน
เครื่องเป่าลมเย็น พัดลม อุปกรณ์ควบคุมอัตโนมัติ ฉนวนกันความร้อน สายไฟฟ้า และอุปกรณ์ตัดตอน
เป็นต้น

4. อุปกรณ์สำหรับระบบสุขาภิบาล ได้แก่ ปั๊มน้ำชนิดต่างๆ วาล์ว ตู้ควบคุมไฟฟ้าอัตโนมัติ
ท่อน้ำชนิดต่างๆ และมิเตอร์ชนิดต่างๆ เป็นต้น

5. อุปกรณ์สำหรับเสาโครงเหล็ก ได้แก่ เหล็กรูปพรรณ เหล็กรีดร้อน เหล็กฉาก เหล็กรางน้ำ
เหล็กเส้น และเหล็กเหนียวพิเศษ เป็นต้น

สำหรับรายละเอียดของวัสดุและอุปกรณ์หลักในแต่ละโครงการนั้น
จะมีความแตกต่างกันตามข้อกำหนดและลักษณะของงานของลูกค้าแต่ละราย
ดังนั้นก่อนที่บริษัทจะยื่นซองประมูลงานต่างๆ
เฉพาะในส่วนของวัสดุอุปกรณ์ที่มีคุณสมบัติเฉพาะทางด้านเทคนิค
ผู้จัดการโครงการจะเป็นผู้ติดต่อและเจรจากับผู้ผลิตวัสดุอุปกรณ์นั้นๆ อย่างน้อย 2 ราย
เพื่อให้ได้ข้อเปรียบเทียบทั้งด้านเทคนิค เงื่อนไขราคา กำหนดการส่งสินค้าและการชำระเงิน
ซึ่งจะเป็นข้อมูลพื้นฐานในการคำนวณต้นทุนโครงการก่อนยื่นประมูลงาน
และเมื่อโครงการได้รับการคัดเลือกจากลูกค้าแล้ว
ฝ่ายจัดซื้อจะดำเนินการเจรจาต่อรองกับผู้ผลิตวัสดุอุปกรณ์ที่มีคุณสมบัติเฉพาะด้านนั้นๆ อย่างน้อย 2
ราย อีกครั้งเพื่อให้ได้เงื่อนไขด้านราคาและการชำระเงินที่ดีที่สุด

ในส่วนของวัสดุทั่วไป เช่น ท่อน้ำประเภทต่างๆ อุปกรณ์ข้อต่อของท่อ ท่อร้อยสายไฟฟ้า สกรู น๊อต
เหล็กแผ่นสังกะสี ลวดเชื่อม เป็นวัสดุที่มีปริมาณความต้องการใช้ในทุกโครงการเป็นจำนวนมาก
ซึ่งวัสดุทั่วไปนี้สามารถจัดหาได้ง่ายและสามารถหาซื้อได้โดยทั่วไป
โดยฝ่ายจัดซื้อจะทำคำสั่งซื้อรวมกัน เพื่อลดต้นทุนต่อหน่วย

ทั้งนี้ สำหรับการติดตั้งระบบวิศวกรรมให้มีคุณภาพดีและตรงตามความต้องการของลูกค้า
บริษัทต้องจัดหาวัสดุและอุปกรณ์จากแหล่งที่เหมาะสม
และมีคุณภาพถูกต้องตามข้อกำหนดทางเทคนิคของผู้ว่าจ้างโดยสั่งซื้อวัสดุและอุปกรณ์จากผู้จัดจำหน่ายทั้งใน
และต่างประเทศ
ทั้งนี้บริษัทมีรายชื่อผู้จัดจำหน่ายวัสดุและอุปกรณ์ที่ผ่านการพิจารณาจากบริษัทในเรื่องของคุณภาพและบริการจนเป็นที่ยอมรับในเบื้องต้น
(Approved Venders List) จำนวน 647 ราย แยกตามลักษณะงานได้ดังนี้

1.  ผู้จัดจำหน่ายวัสดุอุปกรณ์สำหรับระบบไฟฟ้า 569 ราย

2.  ระบบเสาโทรคมนาคม 22 ราย

3.  ระบบปรับอากาศและระบบสุขาภิบาล 24 ราย

4.  เหล็กรูปพรรณ 32 ราย

    นอกจากนี้ บริษัทยังมีความสัมพันธ์ที่ดีกับผู้จำหน่ายวัสดุและอุปกรณ์
    เนื่องจากผู้จำหน่ายของบริษัทส่วนใหญ่จะติดต่อกับบริษัทมาเป็นระยะเวลานาน
    ทำให้บริษัทได้รับประโยชน์อาทิเช่น ส่วนลดพิเศษในการสั่งซื้อ ได้รับสินค้าทันตามกำหนดเวลา
    ได้รับความช่วยเหลือทางเทคนิค การช่วยเก็บรักษาสินค้าคงคลังที่ยังไม่ใช้งาน
    การป้องกันภาวะการขาดแคลนวัตถุดิบ เป็นต้น

    มูลค่าและสัดส่วนการจัดหาวัสดุและอุปกรณ์ของกลุ่มบริษัทในระยะ 3 ปีที่ผ่านมา เป็นดังนี้

    หน่วย : ล้านบาท

  ---------- ----------- ---------- -------- ---------- -------- ---------- --------
  ประเภท     ประเภท      ปี 2553              ปี 2554              ปี 2555     

                         มูลค่า       ร้อยละ    มูลค่า       ร้อยละ    มูลค่า       ร้อยละ

  อุปกรณ์หลัก   ในประเทศ    1,280.44   88.93    1,439.12   78.47    2,893.54   86.10

             ต่างประเทศ   159.40     11.07    394.77     21.53    467.33     13.90

  วัสดุทั่วไป    ในประเทศ    0.00       0.00     0.00       0.00     0.00       0.00
  ---------- ----------- ---------- -------- ---------- -------- ---------- --------

หมายเหตุ * อุปกรณ์หลักต่างประเทศที่บริษัทสั่งซื้อโดยส่วนใหญ่ คือ
อุปกรณ์สำหรับงานก่อสร้างสถานีไฟฟ้าย่อย เช่น สวิทซ์เกียร์ (Switch Gear) เป็นต้น

ในการสั่งซื้อวัสดุอุปกรณ์จากต่างประเทศ เช่น สวิทซ์เกียร์ ซึ่งเป็นอุปกรณ์ของสถานีไฟฟ้าย่อย
บริษัทมีนโยบายการบริหารความเสี่ยงจากอัตราแลกเปลี่ยน 2 วิธี ได้แก่
การทำสัญญาเงินตราต่างประเทศล่วงหน้า (Forward Contract)
หรือให้ลูกค้าเจ้าของโครงการเป็นผู้เปิดเลตเตอร์ออฟเครดิต (Letter of Credit : L/C)
ตรงกับผู้ผลิตวัสดุอุปกรณ์นั้นๆ

3.3.4 ผลกระทบต่อสิ่งแวดล้อม

บริษัทไม่มีข้อพิพาทใดๆ
เกี่ยวกับสิ่งแวดล้อมและไม่มีประวัติการกระทำความผิดตามกฎระเบียบเรื่องสิ่งแวดล้อมกับหน่วยงานภาครัฐ
นอกจากนี้บริษัทได้ปฏิบัติตามระเบียบของกรมโรงงานอุตสาหกรรม อุตสาหกรรมจังหวัด
และข้อกำหนดขององค์การบริหารส่วนตำบล
ซึ่งบริษัทได้ผ่านการตรวจสอบของคณะกรรมการองค์การบริหารส่วนตำบลแล้ว

3.4 งานที่ยังไม่ได้ส่งมอบ

ณ วันที่ 31 ธันวาคม 2555 บริษัทมีงานที่ยังอยู่ระหว่างดำเนินการทั้งสิ้น 4,286.26 ล้านบาท
โดยมีรายละเอียด

ดังตารางต่อไปนี้